
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2612 

4 Δεκεμβρίου 2015 


ΠΕΡ ΙΕΧΟΜΕ ΝΑ 

ΑΠΟΦΑΣΕΙΣ 

Έγκριση κανονισμού διαδικασίας και εκτελέσεως εκ¬ 
κλησιαστικών έργων, προμηθειών και υπηρεσιών 

της Ιερός Αρχιεπισκοπής Αθηνών. 1 

Τροποποίηση του κανονισμού (Φ.Ε.Κ. 764/Β'/15.3.2012) 
συστάσεως και λειτουργίας Εκκλησιαστικού Ιδρύ¬ 
ματος υπό την επωνυμίαν «ΙΔΡΥΜΑ ΠΕΡΙΘΑΛΨΕ- 
ΩΣ ΗΛΙΚΙΩΜΕΝΩΝ ΚΑΙ ΧΡΟΝΙΩΣ ΠΑΣΧΟΝΤΩΝ 
ΑΤΟΜΩΝ Ό ΑΓΙΟΣ ΛΕΩΝΙΔΑΣ”» της Ιερός Μη- 

τροπόλεως Μαντινείας και Κυνουρίας. 2 

Τροποποίηση του Κανονισμού (Φ.Ε.Κ. 882/Β711-4.2013) 
συστάσεως και λειτουργίας Εκκλησιαστικού Ιδρύ¬ 
ματος υπό την επωνυμίαν «ΠΑΙΔΙΚΟΣ ΣΤΑΘΜΟΣ 
ΤΗΣ ΙΕΡΑΣ ΜΗΤΡΟΠΟΛΕΩΣ ΜΑΝΤΙΝΕΙΑΣ ΚΑΙ ΚΥ- 

ΝΟΥΡΙΑΣ Ή ΖΩΟΔΟΧΟΣ ΠΗΓΗ”». 3 

Τροποποίηση του Κανονισμού του Εκκλησιαστικού 
Ιδρύματος υπό την επωνυμίαν «ΙΕΡΑΠΟΣΤΟΛΙΚΟΝ 
ΚΕΝΤΡΟΝ - ΔΙΑΚΟΝΙΑ ΑΓΑΠΗΣ ΤΟΥ ΙΕΡΟΥ ΝΑΟΥ 
ΑΓΙΟΥ ΔΗΜΗΤΡΙΟΥ ΑΛΜΥΡΟΥ» της Ιερός Μητρο- 
πόλεως Δημητριάδος και Αλμυρού (Φ.Ε.Κ. 1899/ 


Β729.12.2006). 4 

ΑΠΟΦΑΣΕΙ Σ 

Αριθ. 4974/2428/4.11.2015 (1) 


Έγκριση κανονισμού διαδικασίας και εκτελέσεως εκκλη¬ 
σιαστικών έργων, προμηθειών και υπηρεσιών της Ιε¬ 
ρός Αρχιεπισκοπής Αθηνών. 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Λαβούσα υπ’ όψιν: 

1. Τα άρθρα 29 παρ. 2 και 59 παρ. 2 του Ν. 590/1977 
«Περί του Καταστατικού Χάρτου της Εκκλησίας της 
Ελλάδος» (Φ.Ε.Κ. Α' 146/1977), όπως έχουν τροποποιηθεί 
διά του άρθρου 68 του Ν. 4235/2014. 

2. Τας υποχρεώσεις της ποιμαινούσης Εκκλησίας προς 
το χριστεπώνυμον πλήρωμα, αι οποίαι απορρέουν από 
τας Ευαγγελικός επιταγάς, τους Ιερούς Κανόνας και 
τους Νόμους του Κράτους. 

3. Τας υφισταμένας κοινωνικός, ποιμαντικός και πνευ¬ 
ματικός ανάγκας της Ιερός Αρχιεπισκοπής Αθηνών. 


4. Την υπ’ αριθ. 3155/13.10.2015 πρότασιν του Μακα- 
ριωτάτου Αρχιεπισκόπου Αθηνών και πόσης Ελλάδος 
Ιερωνύμου. 

5. Την από 13.10.2015 απόφασιν της Διαρκούς Ιερός 
Συνόδου, αποφασίζει: 

Εγκρίνει τον Κανονισμόν διαδικασίας και εκτελέσεως 
εκκλησιαστικών έργων, προμηθειών και υπηρεσιών της 
Ιερός Αρχιεπισκοπής Αθηνών, έχοντα ως εξής: 

ΚΑΝΟΝΙΣΜΟΣ 

ΔΙΑΔΙΚΑΣΙΑΣ ΑΝΑΟΕΣΕΩΣ ΚΑΙ ΕΚΤΕΛΕΣΕΩΣ 
ΕΚΚΛΗΣΙΑΣΤΙΚΩΝ ΕΡΓΩΝ, ΜΕΛΕΤΩΝ 
ΚΑΙ ΠΑΡΟΧΗΣ ΣΥΝΑΦΩΝ ΥΠΗΡΕΣΙΩΝ 
ΤΗΣ ΙΕΡΑΣ ΑΡΧΙΕΠΙΣΚΟΠΗΣ ΑΘΗΝΩΝ 

ΚΕΦΑΛΑΙΩΝ Α' 

ΓΕΝΙΚΑΙ ΔΙΑΤΑΞΕΙΣ 

Άρθρον1 

Αντικείμενον του Κανονισμού 

1. Αντικείμενον του παρόντος Κανονισμού αποτελεί 
ο καθορισμός των όρων και προϋποθέσεων, κατά τους 
οποίους ανατίθενται, συνάπτονται και εκτελούνται 
αι συμβάσεις έργων, μελετών και παροχής συναφών 
υπηρεσιών, τας οποίας αναθέτει η Ιερά Αρχιεπισκο¬ 
πή Αθηνών (Ι.Α.Α.) και τα υπαγόμενα στην πνευματική 
και κανονική δικαιοδοσία και διοικητική εποπτεία της 
εκκλησιαστικά νομικά πρόσωπα του άρθρ. 1 παρ. 4 σε 
συνδ. με 11, 29, 39, 46 και 67 του Ν. 590/1977 περί Κατα¬ 
στατικού Χάρτη της Εκκλησίας της Ελλάδος και των 
κατ’ εξουσιοδότησή του Κανονισμών της Ιερός Συνό¬ 
δου της Εκκλησίας της Ελλάδος και Αποφάσεων του 
Αρχιεπισκόπου Αθηνών (Ενοριακοί Ναοί μετά των Πα- 
ρεκκλησίων τους, Ιερές Μονές και Ιερά Ησυχαστήρια, 
Εκκλησιαστικά Ιδρύματα κ.α.). 

2. Περί του ορισμού του εκκλησιαστικού έργου ισχύουν 
οι ορισμοί του Κανονισμού 55/1974 (ΦΕΚ Α' 185/1.7.1974). 

3. Τα ανωτέρω έργα διακρίνονται εις τεχνικά και καλ¬ 
λιτεχνικά. 

3.1 Τεχνικόν έργον είναι πάσα μετά του εδάφους συν- 
δεομένη κατασκευή συμπληρουμένη ή μη υπό εγκατα¬ 
στάσεων και αντιστρόφως, εκτελουμένη υπό της Ιερός 
Αρχιεπισκοπής Αθηνών νοουμένη ως νέα κατασκευή, 
ανακαίνισις, επισκευή ή συντήρησις. 

3.2 Καλλιτεχνικόν έργον νοείται γενικώς παν ό,τι δεν 
περιλαμβάνεται εις τα τεχνικά έργα, είτε ενσωματούται 

εις τας δομικάς κατασκευάς και εις τας τοιαύτας των 
εγκαταστάσεων είτε αποτελεί διακοσμητικάς εργασίας 
ως ενδεικτικώς κατωτέρω αναφέρονται, διακοσμήσεις, 
αγιογραφήσεις, κατασκευή τέμπλων, αμβώνων, δεσπο- 
τικών θρόνων, αναλογίων, προσκυνηταρίων, θυρών και 
παραθύρων ειδικών σχεδίων, παγκαρίων, επίπλων ειδι¬ 
κών σχεδίων, γενικώς ένθετοι διακοσμήσεις δαπέδων 
τοίχων και οροφών, έτι δε περί έργων μνημειακού και 
καλλιτεχνικού χαρακτήρος. 

4. «Μελέτη εκκλησιαστικού έργου» είναι το αποτέλεσμα 
συστηματικής και αναλυτικής επιστημονικής και τεχνικής 
εργασίας και ερεύνης, που αποβλέπει εις την παραγωγήν 
εκκλησιαστικού έργου ή εις την επέμβασιν επί εκκλησι¬ 
αστικού έργου ή εις τον σχεδιασμόν και την απεικόνισιν 
εκκλησιαστικού έργου. Η μελέτη έχει την έκτασιν και το 
βάθος που καθορίζεται με την σύμβασιν αναθέσεώς της, 
απεικονίζεται δε και παραδίδεται εις την Αναθέτουσαν 
Αρχήν με συγκεκριμένην συμπεφωνημένην μορφήν. 

5. «Σύμβασις παροχής υπηρεσιών συναφών με εκκλησι¬ 
αστικά έργα» είναι η σύμβασις εις την οποίαν η παροχή 
του αναδόχου συνίσταται εις την προσφοράν γνώσεων 
και ικανοτήτων, διά της διαθέσεως κυρίως συγκεκρι¬ 
μένου επιστημονικού προσωπικού και άλλων μέσων δί 
ωρισμένον χρονικόν διάστημα, που προσδιορίζεται είτε 
ημερολογιακώς είτε εν συναρτήσει με ωρισμένον γεγο¬ 
νός της διαδικασίας παραγωγής εκκλησιαστικού έργου. 

Ως συμβάσεις παροχής υπηρεσιών νοούνται ιδίως αι 
συμβάσεις: 

α'. Δια την σύνταξιν των τευχών διαγωνισμού αναθέ- 
σεως μελέτης ή υπηρεσίας. 

β'. Δια τον έλεγχον και την επίβλεψιν έργου ή μελέτης. 

γ'. Δια την υποστήριξιν της Ιεράς Αρχιεπισκοπής Αθη¬ 
νών είτε κατά την διαδικασίαν αναθέσεώς συμβάσεως 
μελέτης, έργου ή υπηρεσίας, είτε εις την επίβλεψιν ή 
τον έλεγχον μελέτης είτε εις την διοίκησιν ή επίβλεψιν 
ή έλεγχον έργου. 

5. Εν περιπτώσει αμφισβητήσεως περί τον χαρακτη¬ 
ρισμόν έργου τινός ως καλλιτεχνικού αποφαίνεται εν 
ολομέλεια το Κεντρικόν Συμβούλιον Εκκλησιαστικής 
Αρχιτεκτονικής (Κ.Ε.Σ.Ε.Α.) της Εκκλησίας της Ελλάδος. 

6/Εκαστον των έργων περιλαμβάνει την εκπόνησιν 
της μελέτης και την εκτέλεσιν της κατασκευής του. 

7. Τα έργα, αι μελέται και αι παροχαί συναφών υπη¬ 
ρεσιών δια την ανάπτυξιν και αξιοποίησιν της εκκλη¬ 
σιαστικής περιουσίας δεν αποτελούν «δημόσια έργα» 
ή «διοικητικές συμβάσεις έργων ή μελετών» ή «δημό¬ 
σιες συμβάσεις έργων» ή «δημόσιες συμβάσεις μελετών» 
κατά την έννοιαν της σχετικής νομοθεσίας (Ν. 3669/2008 
Ν. 3316/2005. π.δ. 60/2007, π.δ. 59/2007), καθ’ όσον η Ιερά 
Αρχιεπισκοπή Αθηνών και τα εποπτευόμενα από αυτήν 
εκκλησιαστικά νομικά πρόσωπα δεν συνιστούν «οργανι¬ 
σμούς δημοσίου δικαίου» κατά την έννοιαν των οδηγιών 
2004/17/ΕΚ ή 2004/18/ΕΚ. Ομοίως και αι ρυθμιζόμεναι δια 
του παρόντος Κανονισμού συμβάσεις δεν υπόκεινται εις 
τας προβλεπομένας δια τα νομικά πρόσωπα της Γενι¬ 
κής Κυβερνήσεως και του Δημοσίου Τομέως διαδικασίας 
προσυμβατικού ελέγχου, με την επιφύλαξη όσων ορίζο¬ 
νται στο άρθρον 68 παρ. 1 υποπαράγρ. 3 του Ν. 4235/2014. 

Αρθρον 2 
Πεδίον Εφαρμογής 

1. Ο παρών Κανονισμός εφαρμόζεται εφ’ όλων των συνα- 
πτομένων υπό του νομικού προσώπου της Ιεράς Αρχιεπισκο¬ 


πής Αθηνών και των εποπτευομένων από αυτήν εκκλησια¬ 
στικών νομικών προσώπων συμβάσεων έργων και μελετών 
εις το πλαίσιον της δραστηριότητός των, υπό την επφύλαξη 
του άρθρου 68 παρ. 1 υποπαράγρ. 3 του Ν. 4235/2014. 

2. Ο παρών Κανονισμός εφαρμόζεται και όταν η υπό 
σύναψιν σύμβασις έργου έχει ταυτοχρόνως ως αντικεί- 
μενον και την διενέργειαν προμήθειας ή την παροχήν 
υπηρεσίας ή την εκπόνησιν μελέτης, εφ’ όσον η προϋ- 
πολογιζομένη αξία του έργου υπερβαίνει την προϋπολο- 
γιζομένην αξίαν της περιλαμβανομένης εν τη συμβάσει 
προμήθειας ή υπηρεσίας ή μελέτης. 

3. Δια το ύψος του ποσού των προϋπολογισμών των 
έργων, μελετών ή παροχής συναφών υπηρεσιών που 
καταλαμβάνονται από τον παρόντα Κανονισμόν δεν 
λαμβάνεται υπ’ όψιν ο Φ.Π.Α. ή άλλος τυχόν προβλε- 
φθησόμενος φόρος ή αι αναθεωρήσεις. 

Άρθρον 3 

Συμβάσεις με εκκλησιαστικά νομικά πρόσωπα 

Υπό την επιφύλαξιν των διατάξεων του κοινοτικού 
δικαίου, επιτρέπεται, ανεξαρτήτως ύψους προϋπολο¬ 
γισμού, η απ’ ευθείας ανάθεσις συμβάσεων έργων υπό 
της Ιεράς Αρχιεπισκοπής Αθηνών εις τα εκκλησιαστικά 
νομικά πρόσωπα δημοσίου ή ιδιωτικού δικαίου, τα οποία 
εποπτεύει ή μετέχει η Ι.Α.Α. ή προς ετέρα αναθέτουσα 
αρχή, ως και η ανάθεσις συμβάσεων έργων μεταξύ των 
ανωτέρω εκκλησιαστικών νομικών προσώπων. 

Αρθρον 4 

Αποφαινόμενα Όργανα 

1. α. Ως Αναθέτουσα Αρχή λογίζεται το νομικό πρόσωπο 
της Ιεράς Αρχιεπισκοπής Αθηνών ή το εποπτευόμενο από 
αυτήν εκκλησιαστικό νομικό πρόσωπο (Ενοριακός Ναός, 
Ιερά Μονή, Ησυχαστήριο, Εκκλησιαστικό Ίδρυμα κλπ.). 

β. Προϊσταμένη Αρχή αποτελεί το Μητροπολιτικόν 
Συμβούλιον της Ιεράς Αρχιεπισκοπής Αθηνών. 

γ. Διευθύνουσα Υπηρεσία είναι η Τεχνική Υπηρεσία 
της Ιεράς Αρχιεπισκοπής Αθηνών. 

δ. Η Επιβλέπουσα Υπηρεσία αποτελείται εξ απάντων 
των παρ’ αυτής εντελλομένων μελών της Τεχνικής Υπη¬ 
ρεσίας. Επί πλέον, καθήκοντα επιβλέποντος μηχανικού, 
δύνανται να ανατεθούν και εις έτερα πρόσωπα, ιδιώτας 
μηχανικούς, οίτινες δύνανται να προσληφθούν προς 
κάλυψιν των αναγκών των εργολαβιών, αι οποίαι δεν 
δύνανται να καλυφθώσιν υπό της Τεχνικής Υπηρεσίας. 

ε. Ως «Τεχνικόν Συμβούλιον» ορίζεται το Τεχνικόν Συμ¬ 
βούλιον της Ε.Κ.Υ.Ο.. 

2. Ως «Κύριος του Έργου» ορίζεται το εκκλησιαστικόν 
νομικόν πρόσωπον εις το οποίον ανήκει το έργον δια 
λογαριασμόν του οποίου καταρτίζεται η σύμβασις. 

3. Ως «Εργοδότης» ορίζεται η αναθέτουσα αρχή, η 
οποία συνάπτει την σύμβασιν έργου, μελέτης, ή/και πα¬ 
ροχής συναφούς υπηρεσίας. 

4. Επί των αιτήσεων θεραπείας εργοληπτών, μελετητών 
και παροχών συναφών υπηρεσιών δια συμβάσεις της Ι.Α.Α. 
και των κατά περίπτωση εκκλησιαστικών νομικών προσώ¬ 
πων του παρόντος Κανονισμού, αποφαίνεται το Μητροπο- 
λιτικό Συμβούλιο της Ιεράς Αρχιεπισκοπής Αθηνών, κατόπιν 
γνωμοδοτήσεως της αρμοδίας Υπηρεσίας ή Επιτροπής. 

Αρθρον 5 

Επιτροπή διαγωνισμού/διαπραγματεύσεως 

1. Εις τα έργα συνολικού προϋπολογισμού μέχρι το 

ανώτατον όριον της δευτέρας τάξεως του Μ.Ε.ΕΠ., χωρίς 
να συνυπολογίζωνται τα κονδύλια της αναθεωρήσεως 
και του Φόρου Προστιθέμενης Αξίας (Φ.Π.Α.), η επιτροπή 
διαγωνισμού ή διαπραγματεύσεως αποτελείται από τρία 
υπηρεσιακά στελέχη της Ι.Α.Α. ή του κατά περίπτωση 
φορέως κατασκευής (μονίμους υπαλλήλους ή στελέχη 
συνδεόμενα με σύμβασιν εργασίας, έργου ή εντολής), τα 
οποία ορίζονται από το όργανο διοίκησης του φορέως, 
ο οποίος διενεργεί την δημοπρασίαν ή διαπραγμάτευσή 
και ο ορισμός τους εγκρίνεται από την Προϊσταμένη 
Αρχή του παρόντος Κανονισμού. Έν εκ των μελών της 
επιτροπής ορίζεται ως πρόεδρος. Δια την επιτροπήν 
ορίζεται και αριθμός αναπληρωματικών μελών, τα οποία 
αναπληρούν κατά την σειράν διορισμού, οποιαδήποτε 
εκ των τακτικών μελών, τα οποία τυχόν λείπουν, απου¬ 
σιάζουν ή κωλύονται. Τα μέλη της επιτροπής είναι δυ¬ 
νατόν να ορίζωνται δια την διενέργειαν περισσοτέρων 
διαδικασιών αναθέσεως. 

2. Εις τα έργα συνολικού προϋπολογισμού ανωτέρου 
του οριζομένου εις την παράγραφον 1, η επιτροπή δι¬ 
αγωνισμού αποτελείται από πέντε (5) τεχνικούς - υπη¬ 
ρεσιακά στελέχη του ίδιου ή ετέρων εκκλησιαστικών 
νομικών προσώπων (μονίμους υπαλλήλους ή στελέχη 
συνδεόμενα με σύμβασιν εργασίας, έργου ή εντολής), 
τα οποία έχουν την αντίστοιχον δυνατότητα, ανάλογα 
με τα στελέχη, τα οποία διαθέτουν αι υπηρεσίες δια 
την αξιολόγησιν του υπό ανάθεσιν τεχνικού έργου. Αν 
το έργο πρόκειται να χρησιμοποιηθεί από φορέα άλλον 
από τον φορέα κατασκευής, το ένα από αυτά τα μέλη 
προέρχεται από τον φορέα, ο οποίος θα χρησιμοποι¬ 
ήσει το έργον. 

3. Η επιτροπή διαγωνισμού/διαπραγματεύσεως, συ¬ 
γκροτείται από την προϊσταμένη αρχή του φορέως κα¬ 
τασκευής του έργου. Από τα μέλη της περιπτώσεως α' 
της παραγράφου 3 ορίζεται ο πρόεδρος της επιτροπής 
με τον αναπληρωτήν του. Εις την επιτροπήν ορίζεται και 
αριθμός αναπληρωματικών μελών της περιπτώσεως α' 
της προηγουμένης παραγράφου, τα οποία αναπληρούν 
κατά την σειράν, καθ’ ην διορίζονται οποιαδήποτε από 
τα τακτικά αυτά μέλη, τα οποία τυχόν λείπουν, απουσι¬ 
άζουν ή κωλύονται. Το έργο της επιτροπής διεξάγεται 
υπό την επιμέλειαν του προέδρου. 

4. Το Μητροπολιτικόν Συμβούλιον της Ιεράς Αρχιεπι¬ 
σκοπής Αθηνών δύναται να συγκροτεί εις ετήσιον βάσιν 
επίτροπός διαγωνισμού δια το σύνολον των έργων ή 
κατά κατηγορίας. Εις την περίπτωσιν αυτήν διαδικασίαι 
δημοπρασιών, αι οποίαι ήρχισαν εντός του έτους συνε¬ 
χίζονται και ολοκληρώνονται υπό της ιδίας επιτροπής 
και μετά την λήξιν του έτους. Η ύπαρξις επιτροπών 
εις ετησίαν βάσιν δεν αποκλείει την συγκρότησιν επι¬ 
τροπής διαγωνισμού συγκεκριμένου έργου ή έργων. Αι 
αποφάσεις συγκροτήσεως απασών των επιτροπών δι¬ 
αγωνισμού κοινοποιούνται εις τα διοριζόμενα μέλη και 
ανακοινώνονται με τοιχοκόλλησιν εις την έδραν της 
Ι.Α.Α. ή του κατά περίπτωση αρμόδιου φορέως κατα¬ 
σκευής, ο οποίος την εκδίδει χωρίς να απαιτείται έτερος 
τύπος δημοσιότητος. 

5. Δια τας προσφοράς, αι οποίαι υποβάλλονται κατά 
τα συστήματα των περιπτώσεων δ', στ' και ζ' του άρ¬ 
θρου 4 του Ν. 3669/2008 και δια την περίπτωσιν ειδι¬ 
κών ή μεγάλων έργων, αι επίτροποί διαγωνισμού είναι 
δυνατόν να συμπληρώνωνται με απόφασιν του Μητρο- 


πολιτικού Συμβουλίου και με άλλα μέλη που έχουν την 
κατάλληλη επιστημονική κατάρτιση και που δεν δύναται 
να είναι περισσότερα από τέσσερα (4). Η επεξεργασία 
των στοιχείων δια την αξιολόγησιν των προσφορών 
δύναται να ανατεθή με την εν λόγω απόφασιν εις κλιμά- 
κιον της όλης επιτροπής. Με την απόφασιν καθορίζονται 
και τα μέλη του κλιμακίου. 

6. Κατ' εξαίρεσιν η προϊσταμένη αρχή, δια έργα, τα 
οποία παρουσιάζουν ιδιαίτερα προβλήματα, δύναται να 
εφαρμόση τας παραγράφους 2 έως 6, έστω και εάν τα 
έργα αυτά έχουν προϋπολογισμόν μικρότερον από το 
όριον της παραγράφου 2. 

7. Αι επίτροποί διαγωνισμού οφείλουν να παραδώσουν 
την εισήγησιν τους εγκαίρως προς την αναθέτουσαν 
αρχήν, ώστε η αρχή να αποφασίση δια το αποτέλεσμα 
του διαγωνισμού εντός της προθεσμίας ισχύος των 
προσφορών. 

Άρθρον 6 

Κατασκευή έργων και εκπόνησις μελετών 

1. Τα έργα της Ιεράς Αρχιεπισκοπής Αθηνών και των 
εποπτευόμενων από αυτήν εκκλησιαστικών νομικών 
προσώπων κατασκευάζονται βάσει σχετικής μελέτης, 
αναλόγως της φύσεως του έργου: 

α'. Είτε από εργοληπτικός επιχειρήσεις, είτε από 
εμπειροτέχνας, είτε από ειδικούς τεχνίτας, είτε από 
ειδικούς περί τά εκκλησιαστικά καλλιτέχνας. 

β'. Από την Ιερά Αρχιεπισκοπή Αθηνών ή το εποπτευ¬ 
όμενο από αυτήν εκκλησιαστικό νομικό πρόσωπο, με 
αυτεπιστασίαν, δια της Δ/νσεως Τεχνικών Υπηρεσιών 
της Ι.Α.Α. και με προσωπικόν που είτε υπάρχει είτε κατά 
περίπτωσιν προσλαμβάνεται και αμείβεται από τας πι¬ 
στώσεις του έργου. 

2. Αι μελέται της Ιεράς Αρχιεπισκοπής Αθηνών και 
των εποπτευόμενων από αυτήν εκκλησιαστικών νομικών 
προσώπων εκπονούνται είτε από την Δ/νσιν Τεχνικών 
Υπηρεσιών της Ι.Α.Α., είτε από ιδιώτας μελετητάς, είτε 
από εταιρείας ή Γραφεία μελετών. 

3. Συναφείς υπηρεσίαι παρέχονται εις την Ιερά Αρ¬ 
χιεπισκοπή Αθηνών και τα εποπτευόμενα από αυτήν 
εκκλησιαστικά νομικά πρόσωπα, είτε από ιδιώτας είτε 
από εταιρείας ή Γραφεία παροχής υπηρεσιών που έχουν 
την απαιτουμένην επιστημονικήν γνώσιν και το ανε- 
γνωρισμένον από το δίκαιον της επαγγελματικής των 
έδρας δικαίωμα. 

ΚΕΦΑΛΑΙΩΝ Β' 

ΔΙΑΔΙΚΑΣΙΑΙ ΑΝΑΘΕΣΕΩΣ 

Άρθρον 7 

Επιλογή διαδικασίας αναθέσεως 

1. Η ανάθεσις συμβάσεων έργων ή μελετών ή παροχής 
συναφών υπηρεσιών με προϋπολογισμόν ανώτερον των 
εκατόν χιλιάδων ευρώ (100.000,00 €) δύναται να γίνη 
κατά περίπτωσιν με μιαν από τας κατωτέρω διαδικα¬ 
σίας: 

α'. ανοικτού διαγωνισμού, 
β'. κλειστού διαγωνισμού, 
γ'. διαπραγματεύσεων, 
δ'. ανταγωνιστικού διαλόγου, 
ε'. προεπιλογής αναδόχου 

2. Δια την ανάθεσιν συμβάσεων έργων ή μελετών ή 
παροχής συναφών υπηρεσιών, των οποίων ο προϋπο¬ 
λογισμός δαπάνης είναι κατώτερος ή ίσος των εκατόν 

χιλιάδων ευρώ (100.000,00 €) είναι δυνατόν, επιπλέον 
των ανωτέρω, να επιλέγεται κατά περίπτωσιν και μία 
εκ των κάτωθι διαδικασιών: 

α'. προχείρου διαγωνισμού 

β'. διαπραγματεύσεων 

Άρθρον 8 

Ορισμοί Διαδικασιών ανοικτού, κλειστού διαγωνισμού, 
διαπραγματεύσεων, ανταγωνιστικού διαλόγου 

1. Διαδικασία ανοικτού διαγωνισμού είναι η διαδικα¬ 
σία εις το πλαίσιον της οποίας κάθε ενδιαφερόμενος 
οικονομικός φορεύς δύναται να υποβάλη προσφοράν. 

2. Διαδικασία κλειστού διαγωνισμού είναι η διαδικασία 
εις το πλαίσιον της οποίας κάθε οικονομικός φορεύς 
δύναται να ζητήση να συμμετάσχη εκδηλώνων ενδια¬ 
φέρον, αλλά μόνον οι υποψήφιοι που θα κληθούν από 
την Ιεράν Αρχιεπισκοπήν Αθηνών ή το αρμόδιο εκκλη¬ 
σιαστικό νομικό πρόσωπο θα δικαιούνται να υποβάλουν 
προσφοράν. 

3. Διαδικασία με διαπραγμάτευσιν είναι η διαδικασία 
εις το πλαίσιον της οποίας η Ιερά Αρχιεπισκοπή Αθηνών 
ή το εποπτευόμενο από αυτήν εκκλησιαστικό νομικό 
πρόσωπο διαβουλεύεται με ένα ή περισσοτέρους οικο¬ 
νομικούς φορείς της επιλογής του και διαπραγματεύε¬ 
ται τους όρους της συμβάσεως με ένα ή περισσοτέρους 
από αυτούς. 

4. Ανταγωνιστικός διάλογος είναι η διαδικασία, η 
οποία είναι δυνατόν να ακολουθηθή δια πολύπλοκους 
συμβάσεις. Εις την διαδικασίαν του ανταγωνιστικού 
διαλόγου δύναται να προσφύγη η Ιερά Αρχιεπισκοπή 
Αθηνών και τα υπαγόμενα στον παρόντα Κανονισμό 
νομικά πρόσωπα ειδικώς εις περίπτωσιν ιδιαιτέρως πο¬ 
λύπλοκων συμβάσεων κατ’ ανάλογον εφαρμογήν του 
άρθρου 23 του Π.δ. 60/2007 (κατ’ αντιστοιχίαν του άρθρ. 
29 της Οδηγίας 2004/18/ΕΚ), εφ’ όσον με απόφασιν του 
Μητροπολιτικού Συμβουλίου κριθή ότι η χρησιμοποίησις 
της ανοικτής ή της κλειστής διαδικασίας δεν επιτρέπει 
την ανάθεσιν της συμβάσεως. Κατ’ αυτήν δημοσιεύεται 
Προκήρυξις δια της οποίας γνωστοποιούνται αι ανάγκαι 
και αι απαιτήσεις της Αναθετούσης Αρχής. Όσοι κρίνουν 
ότι δύνανται να ανταποκριθούν εκδηλώνουν ενδιαφέρον. 
Η Ιερά Αρχιεπισκοπή Αθηνών ή το εποπτευόμενο εκ¬ 
κλησιαστικό νομικό πρόσωπο επιλέγει όσους εκ τούτων 
πληρούν τα προβλεπόμενα εκάστοτε εις την Προκήρυξιν 
κριτήρια ποιοτικής επιλογής. Εν συνεχεία διεξάγει με 
αυτούς διάλογον, προκειμένου να ευρεθούν μία ή πε¬ 
ρισσότεροι λύσεις που θα ηδύναντο να ικανοποιήσουν 
τας ανάγκας της Αναθέτουσας Αρχής και του Κυρίου 
του'Εργου. Μετά την εξεύρεσιν των λύσεων κηρύσσεται 
η λήξις του διαλόγου και καλούναι οι επιλεγέντες υπο¬ 
ψήφιοι να υποβάλουν προσφοράν βάσει αυτών. 

5. Εις την διαδικασίαν με προεπιλογήν αναδόχου, 
κατ’ αρχήν δημοσιεύεται Διακήρυξις προς εκδήλωσιν 
ενδιαφέροντος. Εις την Διακήρυξιν θα αναφέρωνται 
η πιθαναλογουμένη ημερομηνία κατά την οποίαν όσοι 
προεπιλεγούν θα κληθούν να υποβάλουν προσφοράν, 
ως επίσης και η εγγύησις που πρέπη να καταθέσουν 
προκειμένου να συμμετάσχουν εις το στάδιον υποβολής 
των προσφορών. Ακολουθεί επιλογή των συμμετασχό- 
ντων βάσει των κριτηρίων που αναφέρονται εις την 
Διακήρυξιν. Εν συνεχεία, οι προεπιλεγέντες προσκα¬ 
λούνται να συμμετάσχουν εις τον κυρίως διαγωνισμόν 
και να καταθέσουν προσφοράν. Δια την επιλογήν της 


διαδικασίας αυτής προαπαιτείται απόφασις του Μητρο- 
πολιτικού Συμβουλίου. Η εν λόγω διαδικασία γίνεται κατ’ 
ανάλογον εφαρμογήν του άρθρ. 23 του Ν. 3669/2008. 

Άρθρον 9 

Διαδικασία Προχείρου διαγωνισμού 

1. Πρόχειρος διαγωνισμός είναι η διαδικασία, εις το 
πλαίσιον της οποίας η Ιερά Αρχιεπισκοπή Αθηνών ή 
το εποπτευόμενο από αυτή εκκλησιαστικό νομικό πρό¬ 
σωπο, μετά από άτυπον έρευναν αγοράς ή μετά από 
δημοσίευσιν προσκλήσεως ενδιαφέροντος, αναθέτει εις 
εκείνα τα φυσικά ή νομικά πρόσωπα του άρθρ. 6 του 
παρόντος Κανονισμού που θα επιλέξη την εκτέλεσιν 
ωρισμένης συμβάσεως. 

2. Η διαδικασία του προχείρου διαγωνισμού διενερ- 
γείται ως εξής: 

α'. Η Αναθέτουσα Αρχή είτε διενεργεί άτυπον έρευναν 
αγοράς και απευθύνεται εις τρεις (3) κατ’ ελάχιστον 
υποψηφίους της επιλογής Της που δραστηριοποιούνται 
εις τομείς συναφείς με το δημοπρατούμενον αντικείμε- 
νον, από τους οποίους ζητείται η υποβολή προσφοράς, 
είτε προβαίνει εις δημοσίευσιν προσκλήσεως ενδιαφέ¬ 
ροντος και συλλέγει προσφοράς από ενδιαφερομένους. 

β'. Εν συνεχεία η Αναθέτουσα Αρχή δικαιούται να 
συνάψη σύμβασιν με οιονδήποτε από τους ως άνω προ- 
σφέροντας, είτε βάσει της προσφοράς του, είτε μετά 
από περαιτέρω διαπραγμάτευσιν ή κατά τους όρους της 
προσκλήσεως ενδιαφέροντος με ένα ή περισσοτέρους 
από τους προσφέροντας. 

3. Κατ’ εξαίρεσιν των ανωτέρω, εις περίπτωσιν που η 
δαπάνη έργου ή μελέτης ή παροχής συναφών υπηρε¬ 
σιών είναι ίση ή κατωτέρα των είκοσι χιλιάδων ευρώ 
(20.000,00 €), η Ιερά Αρχιεπισκοπή Αθηνών ή το κατά 
περίπτωση εποπτευόμενο νομικό πρόσωπο δύναται να 
αναθέση απ’ ευθείας ταύτα εις δραστηριοποιούμενον εις 
τομείς συναφείς με το αντικείμενον, χωρίς την τήρησιν 
των διαδικασιών της παρ. 2. 

Άρθρον10 

Διαδικασία διαπραγματεύσεων (απ’ ευθείας ανάθεσις) 

1. Η απ’ ευθείας ανάθεσις ή ο διαγωνισμός μεταξύ 
περιωρισμένου αριθμού προσκαλούμενων φυσικών ή 
νομικών προσώπων του άρθρ. 6 του παρόντος Κανο¬ 
νισμού, ως τρόπος επιλογής αναδόχου δια την κατα¬ 
σκευήν έργου ή την εκπόνησιν μελέτης ή την παροχήν 
συναφών υπηρεσιών, επιτρέπεται: 

α'. είτε όταν ο προϋπολογισμός του έργου ή της με¬ 
λέτης ή της παροχής συναφών υπηρεσιών υπολείπεται 
των είκοσι χιλιάδων ευρώ (20.000,00 €). 

β'. είτε κατόπιν δημοσιεύσεως σχετικής Προκηρύξεως, 
ανεξαρτήτως προϋπολογισμού, εις τας κάτωθι περιπτώσεις: 

ί) όταν κατά την διενέργειαν διαγωνισμού αι προσφο- 
ραί που έχουν υποβληθεί είναι άκυροι ή απαράδεκτοι 
και η επανάληψις του διαγωνισμού κρίνεται από το Όρ- 
γανον που έχει διακηρύξει τον διαγωνισμόν ασύμφορος. 
Εις την περίπτωσιν αυτήν οι όροι της διακηρύξεως του 
διεξαχθέντος διαγωνισμού επιτρέπεται να μεταβληθούν 
κατά την απευθείας ανάθεσιν, μόνον όμως δια να κατα¬ 
στούν πλέον συμφέροντος δια την Αναθέτουσαν Αρχήν. 

ϋ) όταν, εις εξαιρετικός περιπτώσεις, πρόκειται δι έργα 
ή μελέτας ή παροχήν συναφών υπηρεσιών, που η φύσις 
των ή αστάθμητοι παράγοντες δεν επιτρέπουν μιαν 
προκαταρκτικήν συνολικήν τιμολόγησιν. 

ιϋ) όταν η φύσις των έργων ή μελετών ή της παροχής 
σύναψών υπηρεσιών δεν παρέχει την δυνατότητα δια- 
τυπώσεως αυτών με ακρίβειαν, ούτως ώστε να συναφθή 
σύμβασις με επιλογήν της καλυτέρας προσφοράς. 

γ'. είτε όταν γίνεται διαπραγμάτευσις, χωρίς προ- 
ηγουμένην δημοσίευσιν προκηρύξεως, ανεξαρτήτως 
προϋπολογισμού, εις τας κατωτέρω περιπτώσεις: 

ί) όταν ουδεμία έχει υποβληθεί προσφορά ή ουδε- 
μία κατάλληλος προσφορά εις διαγωνισμόν ανοικτόν 
ή κλειστόν, 

ϋ) όταν δια λόγους τεχνικούς, καλλιτεχνικούς ή σχε¬ 
τικούς με την προστασίαν αποκλειστικών δικαιωμάτων, 
η εκτέλεσις του έργου ή της μελέτης ή της παροχής 
συναφών υπηρεσιών δύναται να ανατεθή μόνον εις συ- 
γκεκριμένον πρόσωπον, 

ιϋ) όταν η σύμβασις αποτελή συνέχειαν ενός διαγωνι¬ 
σμού έργου ή μελέτης ή παροχής συναφών υπηρεσιών 
και συμφώνως με τους εφαρμοζομένους κανόνας πρέπη 
αύτη να ανατεθή εις τον νικητήν του διαγωνισμού ή εις 
ένα από τους νικητάς, 

ίν) όταν έκτακτος και φανερά κατεπείγουσα ανάγκη, 
αιτιολογουμένη από την αρμόδιον Υπηρεσίαν του οι¬ 
κείου φορέα και το Τεχνικόν Συμβούλιον, καθιστά αδύ¬ 
νατον την τήρησιν των διατάξεων που αφορούν εις την 
διενέργειαν διαγωνισμού. 

ν) όταν υφίσταται ανάγκη συμπληρωματικών συμβά¬ 
σεων έργων ή μελετών που δεν περιλαμβάνονται μεν 
εις την αρχικήν σύμβασιν, αλλ' είναι αναγκαίοι λόγω 
απροβλέπτων περιστάσεων που θα προκύψουν κατά 
την εκτέλεσιν της αρχικής συμβάσεως και: 

- είτε δεν δύνανται να διαχωρισθούν από την κυρίαν 
σύμβασιν, 

- είτε δύνανται μεν να διαχωρισθούν, είναι όμως απο¬ 
λύτως αναγκαίοι δια την τελειοποίησίν της. 

Αι συμπληρωματικοί αυταί εργασίαι ή μελέται δεν 
δύναται να υπερβαίνουν το πεντήκοντα επί τοις εκατόν 
(50%) της αξίας της κυρίας συμβάσεως, 

νί) όταν παρίσταται ανάγκη εκτελέσεως νέων εργα¬ 
σιών ή μελετών που συνιστούν επανάληψιν παρομοίων 
εργασιών ή μελετών που είχαν ανατεθεί με διαγωνισμόν 
εις τον αρχικόν ανάδοχον και αποτελούν συνέχειαν ή 
συμπλήρωσιν της αρχικής συμβάσεως, υπό τον όρον, ότι 
δεν έχει παρέλθει τριετία από αυτήν και εξασφαλίζονται 
οι ίδιοι όροι και προϋποθέσεις, πλην μόνον των οικονο¬ 
μικών όρων οι οποίοι δύνανται να τύχουν τιμαριθμικής 
αναπροσαρμογής, 

νϋ) όταν πρόκειται δί υπόθεσιν που αφορά εις απόρ¬ 
ρητα της Αναθέτουσας Αρχής, του χαρακτηρισμού ως 
απορρήτου διδομένου δί αποφάσεως του Μητροπολι- 
τικού Συμβουλίου. 

νϋί) όταν προκύψουν ειδικοί περιπτώσεις, όπως θεο¬ 
μηνία, σεισμός, σοβαρός επικείμενος κίνδυνος, μοναδι- 
κότης του κατασκευαστού, συνέχισις εργασιών κατόπιν 
εκπτώσεως του αναδόχου ή διαλύσεως της συμβάσεως, 
ερευνητικοί εργασίαι ή εργασίαι δοκιμαστικής εφαρμο¬ 
γής νέων τεχνολογιών ή έργα ειδικής φύσεως, εφ' όσον 
χαρακτηρισθούν ούτω με απόφασιν της Προϊσταμένης 
Αρχής αναλόγως του προϋπολογισμού του, της αποφά¬ 
σεως ταύτης εκδιδομένης κατόπιν γνώμης του οικείου 
Τεχνικού Συμβουλίου. 

ίχ) όταν πρόκειται περί έργων καλλιτεχνικών, οπότε 
επιτρέπεται η απ' ευθείας και άνευ διαγωνισμού ανάθε- 
σις τούτων εις ειδικούς δεδοκιμασμένους καλλιτέχνας ή 


ειδικούς τεχνίτας και ειδικούς κατασκευαστάς κατόπιν 
γνωμοδοτήσεως του παρά τη Εκκλησία της Ελλάδος 
Κ.Ε.Σ.Ε.Α.. 

χ) όταν πρόκειται περί κατασκευής μικρών έργων 
και εργασιών επισκευής ή συντηρήσεως, των οποίων 
ο προϋπολογισμός δεν υπερβαίνει τας είκοσι χιλιάδας 
ευρώ (20.000,00 €). 

δ'. είτε όταν γίνεται διαπραγμάτευσις, χωρίς προη- 
γουμένην δημοσίευσιν Προκηρύξεως, δια την ανάθεσιν 
συμβάσεως προμελέτης ή ετέρας συμβάσεως μελέτης, 
η συμβατική αμοιβή της οποίας θα είναι έως πεντακο- 
σίας χιλιάδας ευρώ (500.000,00 €) άνευ Φ.Π.Α. (ή τυχόν 
ετέρου προβλεφθησομένου φόρου), με σκοπόν την άμε¬ 
σον επισκευήν, επέκτασιν η κατασκευήν εκκλησιαστικού 
κτιρίου, προκειμένου να συναφθή επ’ ανταλλάγματι σύμ- 
βασις μισθώσεως ή άλλης παραχωρήσεως της χρήσεως 
του ή ετέρου εμπράγματου δικαιώματος επ’ αυτού εις το 
Ελληνικόν Δημόσιον, Ν.Π.Δ.Δ. ή Ο.Τ.Α. και εν γένει νομικά 
πρόσωπα του δημοσίου τομέως. Εις την περίπτωσιν αυ¬ 
τήν η Διευθύνουσα Υπηρεσία θα προεκτιμήση το κόστος 
της προμελέτης ή της ετέρας μελέτης, τούτο δε θα είναι 
το ανώτατον όριον της συμβατικής αμοιβής του αναδό¬ 
χου. Δια την υπογραφήν της συμβάσεως προμελέτης ή 
ετέρας μελέτης απαιτείται γνωμοδότησις του αρμοδίου 
Τεχνικού Συμβουλίου της Εκκλησίας της Ελλάδος τόσον 
ως προς την συνδρομήν των προϋποθέσεων εφαρμογής 
του παρόντος εδαφίου, όσον και προς την ορθότητα 
του ύψους της προεκτιμηθείσης αμοιβής. 

Αρθρον 11 
Συμφωνίαι πλαίσια 

1. Εις τας περιπτώσεις κατά τας οποίας πρέπει νά 
εκτελεσθούν ομοειδή έργα ή μελέται, δια τα οποία δεν 
δύναται να προσδιορισθή εκ των προτέρων ο ακριβής 
αριθμός των και ο χρόνος παραγγελίας και παραδόσε- 
ώς των, είναι δυνατή η σύναψις συμφωνίας - πλαισίου. 

Με την συμφωνίαν - πλαίσιον καθορίζεται ο συνολικός 
προϋπολογισμός των επί μέρους συμβάσεων αι οποίαι 
δύνανται να ανατεθούν εις τον ανάδοχον, η χρονική 
των διάρκεια, η διαδικασία αναθέσεως των επιμέρους 
συμβάσεων, οι γενικοί όροι εκτελέσεως τούτων, αι τιμαί 
μονάδος εν συναρτήσει με κλίμακα ποσοτήτων και ο 
χρόνος ανταποκρίσεως του αναδόχου εις κάθε πρό¬ 
σκληση/ δί ανάληψιν εκτελέσεως συγκεκριμένων προ- 
βλεπόμενων από την συμφωνίαν - πλαίσιον εργασιών. 

2. Δια την επιλογήν της διαδικασίας συνάψεως συμ¬ 
φωνίας - πλαισίου λαμβάνεται υπ’ όψιν ο συνολικός 
προϋπολογισμός αυτής. Η διάρκεια εκάστης συμφωνί¬ 
ας - πλαισίου δεν δύναται να υπερβαίνη χρονικώς τα 
τρία (3) έτη. 

3. Η συμφωνία - πλαίσιον επιτρέπεται να συναφθή με 
ένα έως τρεις αναδόχους, αναλόγως της πολυπλοκό- 
τητος του αντικειμένου, του μεγέθους του προϋπολο¬ 
γισμού και της ανάγκης εξασφαλίσεως μεγαλυτέρου 
ανταγωνισμού κατά την διάρκειαν της συμφωνίας, διά 
της υποβολής προσφορών από περισσοτέρους αναδό¬ 
χους της συμφωνίας - πλαισίου. 

4. Κατά την διάρκειαν της συμφωνίας - πλαισίου ο 
ανάδοχος, αναλόγως των απαιτήσεων της Αναθέτουσας 
Αρχής, θα καλήται να υποβάλη οικονομικήν προσφοράν 
δια την υλοποίησιν συγκεκριμένων έργων, εντασσο- 
μένων εις την συμφωνίαν - πλαίσιον. Εάν υπάρχουν 
περισσότεροι ανάδοχοι, θα καλούνται να υποβάλουν 

ανταγωνιστικήν προσφοράν δια την επιλογήν της συμ- 
φεροτέρας. Οι ειδικότεροι όροι της εκπονήσεως του 
έργου ή της μελέτης θα προβλέπωνται εις την συμ¬ 
φωνίαν - πλαίσιον. Το ειδικόν αντικείμενον του έργου 
ή της μελέτης, η αμοιβή και ο χρόνος υλοποιήσεως θα 
προβλέπωνται εις την επί μέρους σύμβασιν. 

5. Εις περιπτώσεις όπου το αντικείμενον της συμ- 
βάσεως έργου ή μελέτης είναι επαναλαμβανόμενον ή 
επαρκώς προσδιωρισμένον εκ των προτέρων, είναι δυ¬ 
νατόν να προβλεφθή εις την συμφωνίαν - πλαίσιον ότι 
θα εκδίδεται κάθ' εκάστην φοράν μονομερώς από την 
Αναθέτουσαν Αρχήν επί μέρους ανάθεσις με προσδιω- 
ρισμένον οικονομικόν αντικείμενον, χωρίς να απαιτείται 
υποβολή προσφοράς από τον ανάδοχον και ενδεχομέ¬ 
νως χωρίς να απαιτείται υπογραφή ειδικοτέρας συμ- 
βάσεως, υπό την προϋπόθεσιν ότι οι όροι εκτελέσεως 
και η αμοιβή θα είναι επαρκώς προσδιωρισμένοι εις την 
συμφωνίαν - πλαίσιον. 

6. Η Προκήρυξις δια την σύναψιν συμφωνίας - πλαισίου 
θα περιλαμβάνη επιπλέον και τα εξής: 

- συνολικόν προϋπολογισμόν της συμφωνίας - πλαι¬ 
σίου, 

- περιγραφήν του συνολικού αντικειμένου των έργων 
και, εφ’ όσον είναι δυνατόν, το αντικείμενον των επί 
μέρους εργασιών, 

- συνολικήν χρονικήν διάρκειαν της συμφωνίας - πλαι¬ 
σίου, 

- διαδικασίαν αναθέσεως των επιμέρους εργασιών, 

- μέγιστον αριθμόν αναδοχών, οι οποίοι θα επιλέγουν. 

ΚΕΦΑΛΑΙΟΝ Γ 

ΣΥΣΤΗΜΑΤΑ ΥΠΟΒΟΛΗΣ ΠΡΟΣΦΟΡΩΝ 
Αρθρον 12 

Συστήματα υποβολής προσφορών 
δια την εκτέλεσιν έργων 

1. Τα συστήματα υποβολής προσφορών δια την εκτέ- 
λεσιν έργων είναι τα κατωτέρω: 

α'. Προσφορά ενιαίου ποσοστού εκπτώσεως επί συ- 
μπεπληρωμένου Τιμολογίου, προητοιμασμένου υπό της 
Τεχνικής Υπηρεσίας της Ιερός Αρχιεπισκοπής Αθηνών. 

β'. Προσφορά επιμέρους ποσοστών εκπτώσεως καθ’ 
ομάδας τιμών επί συμπεπληρωμένου Τιμολογίου ομα- 
δοποιημένων τιμών, προητοιμασμένου υπό της Τεχνικής 
Υπηρεσίας της Ιερός Αρχιεπισκοπής Αθηνών. Εις την 
περίπτωσιν αυτήν θα γίνεται έλεγχος της ομαλότητος 
των επιμέρους ποσοστών εκπτώσεως. 

γ'. Συμπλήρωσις ανοικτού Τιμολογίου κατ’ ελευθέραν 
εκτίμησιν του ενδιαφερομένου. Εις την περίπτωσιν αυ¬ 
τήν το Τιμολόγιον είναι δυνατόν να περιλαμβάνη ανα¬ 
λυτικός ή περιληπτικός τιμάς ή κατ’ αποκοπήν τιμήν. 

δ'. Προσφορά δια μελέτην και κατασκευήν με κατ’ 
αποκοπήν εργολαβικόν αντάλλαγμα είτε δί ολόκλη¬ 
ρον το έργον είτε δια τμήματα αυτού. Εις το σύστημα 
αυτό αξιολογείται κατ’ αρχήν η ποιότης της τεχνικής 
προσφοράς (μελέτη) και εν συνεχεία εξετάζεται η οι¬ 
κονομική προσφορά. 

ε'. Μειοδοσία μόνον επί ποσοστού οφέλους δια την 
εκτέλεσιν απολογιστικών εργασιών. 

ς'. Προσφορά δια την αξιοποίησιν ακινήτων με το 
σύστημα της αντιπαροχής ποσοστών εξ αδιαιρέτου και 
αντιστοίχων διηρημένων ιδιοκτησιών. 

ζ'. Προσφορά που περιλαμβάνει μερικήν ή ολικήν αυτο- 
χρηματοδότησιν έργου με αντάλλαγμα την λειτουργίαν 


ή εκμετάλλευσιν αυτού ή άλλα τυχόν ανταλλάγματα 
έναντι της κατασκευής τούτου. Τα συστήματα αυτά δύ- 
νανται να εφαρμοσθούν και συνδυαστικώς μεταξύ των. 

2. Το Μητροπολιτικόν Συμβούλιον μετά από εισήγησιν 
της Τεχνικής Υπηρεσίας - αναλόγως του προϋπολογι¬ 
σμού δαπάνης του έργου ή της μελέτης ή της παροχής 
συναφών υπηρεσιών - καθορίζει με απόφασίν του, κατά 
την διακριτικήν του ευχέρειαν, τα συστήματα υποβολής 
προσφορών. 

3. Ειδικώς δια την λήψιν προσφορών με επιλογήν του 
συστήματος μελέτης - κατασκευής του έργου απαιτεί¬ 
ται προηγουμένη απόφασις του Μητροπολιτικού Συμ¬ 
βουλίου μετά από γνώμην του Τεχνικού Συμβουλίου της 
Εκκλησίας της Ελλάδος. 

Το εν λόγω Τεχνικόν Συμβούλιον γνωματεύει και ως 
προς το σύμφορον του προσφερομένου εργολαβικού 
ανταλλάγματος. 

Το σύστημα προσφοράς που περιλαμβάνει μελέτην 
- κατασκευήν δύναται να εφαρμόζεται δια παν εκκλησια¬ 
στικόν έργον που αφορά είτε εις ανέγερσιν κτιρίων, είτε 
εις επισκευήν ή συντήρησιν ή ανακαίνισιν ή αναβάθμισιν 
τούτων, είτε εις καλλιτεχνικόν έργον. 

ΚΕΦΑΛΑΙΩΝ Δ' 

ΔΙΑΤΥΠΩΣΕΙΣ ΔΗΜΟΣΙΟΤΗΤΟΣ 
Αρθρον13 

Διατυπώσεις δημοσιότητος 

1. Δια τας συμβάσεις έργων ή μελετών (περιλαμβανο- 
μένων και των προμελετών) ή παροχής συναφών υπη¬ 
ρεσιών, αι οποίαι ανατίθενται κατά την ανοικτήν ή την 
κλειστήν διαδικασίαν ή την διαδικασίαν με διαπραγμά¬ 
τευσή κατόπιν δημοσιεύσεως Προκηρύξεως, θα δημο¬ 
σιεύεται υποχρεωτικώς περίληψις της Προκηρύξεως ή 
της προσκλήσεως ενδιαφέροντος εις μιαν τουλάχιστον 
ημερησίαν πολιτικήν εφημερίδα των Αθηνών, η οποία 
θα πληροί τας νομίμους προϋποθέσεις, ή εις μιαν ημε¬ 
ρησίαν οικονομικήν εφημερίδα των Αθηνών, η οποία θα 
πληροί τας προϋποθέσεις της παρ. 2 του άρθρου 26 
του Ν. 2190/1920, ως ισχύει. Η Προκήρυξις θα δημοσιεύ¬ 
εται επιπροσθέτως υποχρεωτικώς εις την ιστοσελίδα 
της Ιερός Αρχιεπισκοπής Αθηνών εις το διαδίκτυον ή 
του κατά περίπτωση αρμόδιου εκκλησιαστικού φορέως 
κατασκευής. 

2. Με απόφασίν της Αναθετούσης Αρχής, δημοσιευο- 
μένην δια του αυτού τρόπου, είναι δυνατόν να ορίζεται 
διαφορετική ημέρα υποβολής των προσφορών. 

3. Η Προκήρυξις είναι δυνατόν, κατά την ελευθέραν 
κρίσιν της Αναθετούσης Αρχής, να συντάσσεται συμ- 
φώνως προς τα εγκεκριμένα από τον Υπουργόν Π.Ε.Κ.Α. 
υποδείγματα, με τας αναγκαίας όμως προσαρμογάς. 

Αρθρον 14 

Προθεσμία υποβολής προσφορών 

1. Εις περίπτωσιν διεξαγωγής ανοικτού ή κλειστού 
διαγωνισμού ή διαδικασίας ανταγωνιστικού διαλόγου η 
προθεσμία υποβολής των προσφορών δεν επιτρέπεται 
να είναι μικροτέρα των είκοσιν (20) ημερών από της 
ημερομηνίας δημοσιεύσεως της Προκηρύξεως. 

2. Εις περίπτωσιν διεξαγωγής προχείρου διαγωνισμού 
με δημοσίευσιν Προσκλήσεως Ενδιαφέροντος η προ¬ 
θεσμία υποβολής των προσφορών δεν επιτρέπεται να 
είναι μικροτέρα των πέντε (5) ημερών από της ημερο¬ 
μηνίας δημοσιεύσεως. 

ΚΕΦΑΛΑΙΟΝ Ε' 

ΚΑΝΟΝΕΣ ΣΥΜΜΕΤΟΧΗΣ 

Άρθρον15 

Έλεγχος καταλληλότητος υποψηφίων 

1. Οι ενδιαφερόμενοι υποψήφιοι ανάδοχοι δύνανται να 
υποχρεωθούν να πληρούν και να αποδείξουν ωρισμένας 
προϋποθέσεις επαγγελματικής επάρκειας, αξιοπιστίας, 
τεχνικής και χρηματοοικονομικής ικανότητος, συμφώ- 
νως πρός τα ειδικότερον οριζόμενα εις τας ισχυούσας 
Κοινοτικός Οδηγίας, το Εθνικόν Δίκαιον προσαρμογής, 
την Προκήρυξιν και τα λοιπά τεύχη Δημοπρατήσεως 
του συγκεκριμένου διαγωνισμού. 

2. Εις πάσαν περίπτωσιν δημοπρατήσεως συμβάσεως 
έργων ή μελέτης ή παροχής συναφών υπηρεσιών γίνεται 
δεκτή χωρίς διακρίσεις και με τους ιδίους όρους που 
εφαρμόζονται δια τουςΈλληνας υποψηφίους η συμμετο¬ 
χή όλων των ενδιαφερομένων οικονομικών φορέων των 
κρατών μελών της Ευρωπαϊκής Ενώσεως, του Ενιαίου 
Ευρωπαϊκού Οικονομικού Χώρου, ως και Χωρών που 
έχουν υπογράψει συμφωνίας συνδέσεως ή άλλας διμε¬ 
ρείς ή πολυμερείς συμφωνίας με την Ε.Ε., υπό την προ- 
ϋπόθεσιν αφ 1 ενός μεν ότι η δημοπρατουμένη σύμβασις 
εμπίπτει εις το πεδίον εφαρμογής αναλογών συμφωνιών 
και αφ 1 ετέρου ότι οι υποψήφιοι πληρούν τα κριτήρια 
ποιοτικής επιλογής που τίθενται κατά περίπτωσιν από 
την Ιεράν Αρχιεπισκοπήν Αθηνών ή το εποπτευόμενο 
από αυτήν εκκλησιαστικό νομικό πρόσωπο. 

3. Αι συμβάσεις ανατίθενται βάσει των κριτηρίων του 
παρόντος Κανονισμού και αφού προηγουμένως ελεχθή 
ότι πληρούνται τα κριτήρια ποιοτικής επιλογής (προσω¬ 
πική κατάστασις, χρηματοοικονομική επάρκεια, τεχνική 
ικανότης κ.ά.), τα οποία θα τεθούν εις την Προκήρυξιν 
ή την Πρόσκλησιν υποβολής προσφοράς. 

ΚΕΦΑΛΑΙΟΝ ΣΤ' 

ΕΠΙΛΟΓΗ ΑΝΑΔΟΧΟΥ 

Αρθρον 16 

Κριτήρια επιλογής αναδόχου 

1. Ο ανάδοχος δϊ εκτέλεσιν έργου επιλέγεται κατά 
περίπτωσιν: 

α' είτε βάσει της πλέον συμφερούσης από τεχνο-οι- 
κονομικής απόψεως προσφοράς 

β' είτε αποκλειστικώς βάσει της χαμηλοτέρας τιμής. 

2. Ο ανάδοχος δϊ εκπόνισιν μελέτης ή παροχήν υπη¬ 
ρεσιών επιλέγεται βάσει της πλέον συμφερούσης από 
τεχνο-οικονομικής απόψεως προσφοράς. 

3. Ο τρόπος επιλογής θα αναφέρεται εις την Προ- 
κήρυξιν. 

4. Διά την επιλογήν της πλέον συμφερούσης - κατά 
την ως άνω παράγραφον Ια' - προσφοράς θα σταθμί- 
ζωνται κριτήρια που συνδέονται με το αντικείμενον της 
συγκεκριμένης συμβάσεως (κριτήρια αξιολογήσεως) και 
αφορούν εις την τεχνικήν προσφοράν των διαγωνιζο- 
μένων. Τα κριτήρια αξιολογήσεως των προσφορών θα 
αναφέρωνται εις την Προκήρυξιν ομού μετά της βαρύ- 
τητος, την οποίαν θα έχουν κατά την αξιολόγησίν των. 
Ταύτα δύνανται να είναι ιδίως η τιμή, η προθεσμία εκτε- 
λέσεως, η ποιότης, η αποδοτικότης, τα τεχνικά πλεονε¬ 
κτήματα, τα αισθητικά και λειτουργικά χαρακτηριστικά, 
η τεχνική αξία, η εμπειρία εις εκκλησιαστικά έργα κ.λπ. 

5. Εις περίπτωσιν, καθ’ ην η Ιερά Αρχιεπισκοπή Αθηνών 
δια των αρμοδίων Οργάνων Της θεωρήση ότι η προσφορά 


ενός διαγωνιζόμενου είναι υπερβολικά χαμηλή εν σχέσει 
με το αντικείμενον της δημοπρατουμένης συμβάσεως 
δύναται να καλέση, πριν να απόρριψη την προσφοράν, 
τον διαγωνιζόμενον, προκειμένου ούτος να αιτιολογήση 
εγγράφως τα επιμέρους στοιχεία της προσφοράς του. 

Άρθρον 17 

Ενστάσεις κατά της διαδικασίας 
διενεργουμένων διαγωνισμών 

1. Δϊ εκάστην πράξιν ή παράλειψιν αρμοδίου οργάνου 
της Ιεράς Αρχιεπισκοπής Αθηνών ή του κατά περίπτωση 
εποπτευόμενου εκκλησιαστικού φορέα εν σχέσει προς 
διενεργούμενον διαγωνισμόν είναι δυνατόν να ασκηθή 
ένστασις μόνον από τα φυσικά ή νομικά πρόσωπα του 
άρθρ. 6 του παρόντος που συμμετέχουν εις τον δια¬ 
γωνισμόν ή απεκλείσθησαν από αυτόν εις οιονδήποτε 
στάδιον της διαδικασίας του. 

Ενστάσεις δύνανται να υποβληθούν μόνον δια τα 
στάδια προεπιλογής, καταθέσεως προσφορών και αξι- 
ολογήσεως και διά λόγους που ανακύπτουν κατά το 
αντίστοιχον στάδιον. 

Αι ενστάσεις απευθύνονται προς την Προϊσταμένην Αρ¬ 
χήν, υποβάλλονται εις την έδραν της και παραλαμβάνονται 
από Αρμοδίαν Επιτροπήν. Επ’ αυτών αποφαίνεται η Προϊ- 
σταμένη Αρχή μετά από εισήγησιν της αρμοδίας Επιτρο¬ 
πής, την οποίαν συγκροτεί προς τούτο δϊ αποφάσεως του 
το αρμόδιον Όργανον της Ιεράς Αρχιεπισκοπής Αθηνών. 

2. Ένστασις κατά της Προκηρύξεως ασκείται εντός 
ανατρεπτικής προθεσμίας πέντε (5) ημερών από της 
τελευταίας δημοσιεύσεώς της.Ένστασις κατά της ανα¬ 
λυτικής Προκηρύξεως και των Τευχών δημοπρατήσεως 
εν γένει ασκείται εντός ανατρεπτικής προθεσμίας πέντε 
(5) ημερών από της λήξεως της προθεσμίας παραλαβής 
των. Ένστασις κατά της διαδικασίας και των πράξεων 
διενεργείας του διαγωνισμού ασκείται εντός ανατρε¬ 
πτικής προθεσμίας τριών (3) ημερών από της δημοσιεύ- 
σεως ή κοινοποιήσεως της προσβαλλομένης πράξεως ή 
της τελέσεως διαδικαστικής ενεργείας.Ένστασις κατά 
της αποφάσεως κατακυρώσεως ή της αναθέσεως της 
δημοπρατουμένης συμβάσεως ασκείται εντός ανατρε¬ 
πτικής προθεσμίας τριών (3) ημερών από της δημοσι- 
εύσεως του αποτελέσματος του διαγωνισμού. 

3. Ειδικώς δια τους εν άρθρ. 7 παρ. 2 διαγωνισμούς 
(πρόχειρον ή διαπραγματεύσεων), το σύνολον των ανω¬ 
τέρω προθεσμιών δια την άσκησιν ενστάσεως ορίζεται 
εις δύο (2) εργασίμους ημέρας. 

4. Ενστάσεις στρεφόμενοι κατά της συμμετοχής, της 
αξιολογήσεως προσφοράς υποψηφίου ή της κατακυ¬ 
ρώσεως του έργου εις αυτόν, κοινοποιούνται με Δικα¬ 
στικόν Επιμελητήν, επί ποινή απαραδέκτου, εντός δύο 
(2) εργασίμων ημερών από της ασκήσεώς των από τον 
ενιστάμενον και προς αυτόν κατά του οποίου στρέ¬ 
φονται. Αποδεικτικόν της επιδόσεως της ενστάσεως 
κοινοποιείται, επί ποινή απαραδέκτου ταύτης, από τον 
ενιστάμενον προς την Ιεράν Αρχιεπισκοπήν Αθηνών. 

5. Δια την άσκησιν πάσης ενστάσεως καταβάλλεται 
τέλος υπέρ της Ιεράς Αρχιεπισκοπής Αθηνών ίσον προς 
ποσοστόν 1% επί του προϋπολογισμού της υπό ανάθεσιν 
συμβάσεως έργου ή μελέτης ή παροχής συναφών υπη¬ 
ρεσιών, το οποίον εν πάση περιπτώσει δεν θα υπερβαίνη 
τας δεκαπέντε χιλιάδας ευρώ (15.000,00 €) και δεν θα είναι 
κατώτερον των διακοσίων πεντήκοντα ευρώ (250,00 €). 
Ανευ της καταβολής τούτου η ένστασις απορρίπτεται 
άνευ ετέρου, ως απαραδέκτως υποβληθείσα. 

6. Η απόφασις της Προϊστάμενης Αρχής επί της εν- 
στάσεως λαμβάνεται εντός τριάκοντα (30) ημερών από 
της καταθέσεως της ή από της κοινοποιήσεώς της εις 
τον καθ’ ου αύτη τρίτον. 

Άρθρον 18 

Κατακύρωσις - Σύναψις συμβάσεως 

1. Κάθε διαδικασία αναθέσεως συμβάσεως έργου 
ή μελέτης ή παροχής σύναψών υπηρεσιών της Ιεράς 
Αρχιεπισκοπής Αθηνών ή εποπτευόμενου από αυτήν 
εκκλησιαστικού νομικού προσώπου κατακυρούται με 
απόφασιν της Προϊσταμένης Αρχής (Μητροπολιτικού 
Συμβουλίου) μετά την εξέτασιν τυχόν ενστάσεων. 

2. Η Ιερά Αρχιεπισκοπής Αθηνών δύναται, κατά την 
ελευθέραν κρίσιν της και αζημίως δϊ αυτήν, να ματαιώση 
οιονδήποτε διαγωνισμόν εις κάθε στάδιον της διαδικα¬ 
σίας, δια τους ακολούθους ενδεικτικώς λόγους: 

α'. δια παράτυπον διεξαγωγήν, εφ’ όσον από την πα¬ 
ρατυπίαν επηρεάζεται το αποτέλεσμα της διαδικασίας, 

β'. εάν το αποτέλεσμα της διαδικασίας κρίνεται κατ’ 
ελευθέραν, πλήν όμως αιτιολογημένην, κρίσιν μη ικα¬ 
νοποιητικόν, 

γ'. εάν ο ανταγωνισμός υπήρξεν ανεπαρκής ή εάν 
υπάρχουν σοβαροί ενδείξεις ότι εγένετο συνεννόησις 
των διαγωνιζομένων προς αποφυγήν πραγματικού αντα¬ 
γωνισμού, 

δ'. εάν υπήρξε μεταβολή των αναγκών της Αναθετού- 
σης Αρχής εν σχέσει με την υπό ανάθεσιν σύμβασιν. 

Εις τας περιπτώσεις αυτάς η Ιερά Αρχιεπισκοπή Αθη¬ 
νών δύναται να χωρήση εις νέαν διαδικασίαν αναθέσεως 
με τους ίδιους ή τροποποιημένους όρους ή εις ανάθεσιν 
καθ’ οιονδήποτε άλλον προβλεπόμενον δια του παρό¬ 
ντος Κανονισμού τρόπον. 

3. Αι αποφάσεις των αρμοδίων Οργάνων της Ιεράς 
Αρχιεπισκοπής Αθηνών αναψορικώς με διενεργούμενον 
διαγωνισμόν προϋπολογισμού άνω των είκοσιν χιλιάδων 
ευρώ (20.000,00 €) δημοσιεύονται δϊ αναρτήσεώς των 
εις την έδραν Της και κοινοποιούνται εις τους συμμε¬ 
τέχοντας και εις τον ανάδοχον με επιστολήν, τηλεο¬ 
μοιοτυπίαν ή άλλο πρόσψορον μέσον. 

4. Η Ιερά Αρχιεπισκοπή Αθηνών ή το κατά περίπτωση 
εκκλησιαστικό νομικό πρόσωπο καταρτίζει έγγραψον 
σύμβασιν με τον ανάδοχον, συμψώνως με τους όρους 
της Προκηρύξεως και την προσφοράν τούτου. Τα Τεύ¬ 
χη Δημοπρατήσεως και άπαντα τα τυχόν συνοδευτικά 
έγγραφα, τα οποία περιγράφονται εις την Προκήρυξιν, 
αποτελούν αναπόσπαστον μέρος της οικείας συμβά¬ 
σεως. Η σύμβασις δεν είναι δυνατόν να περιλαμβάνη 
όρους αντιθέτους από το περιεχόμενον των Τευχών 
Δημοπρατήσεως του διαγωνισμού. 

5. Εις την σύμβασιν περιλαμβάνονται τουλάχιστον τα 
ακόλουθα στοιχεία: τα πρόσωπα των συμβαλλομένων 
και οι εκπρόσωποί των, το αντικείμενον και τα τεχνικά 
χαρακτηριστικά του έργου ή της μελέτης (περιγραφή 
του συμβατικού αντικειμένου) ή της παροχής συναφών 
υπηρεσιών, το χρονοδιάγραμμα εκτελέσεως, αι τυχόν 
επιμέρους φάσεις ή τα τμήματα του έργου ή της μελέ¬ 
της ή της παροχής συναφών υπηρεσιών, η αμοιβή και 
ο τρόπος καταβολής της, ο τόπος και αι διαδικασίαι 
παραδόσεως και παραλαβής, η προθεσμία ή η διάρκεια 
υλοποιήσεως του συνόλου του έργου ή της μελέτης ή 
της παροχής συναφών υπηρεσιών ώς και των επιμέρους 
φάσεων των, αι εγγυήσεις δια την καλήν εκτέλεσιν της 
συμβάσεως και αι ποινικοί ρήτραι δια την τυχόν υπαί¬ 


τιον υπέρβασιν των προθεσμιών εκτελέσεως, αι λοιπαί 
υποχρεώσεις των συμβαλλομένων, ο τρόπος παρακο- 
λουθήσεως της εκτελέσεως, το εφαρμοστέον δίκαιον, 
η μεθοδολογία τυχόν τροποποιήσεως ή λύσεως της 
συμβάσεως και επιλύσεως τυχόν διαφορών. 

6. Η απόφασις των αρμοδίων Οργάνων της Ιεράς Αρ¬ 
χιεπισκοπής Αθηνών δια την ανάθεσιν έργου ή μελέτης 
ή συναφών υπηρεσιών άνω των είκοσιν χιλιάδων ευρώ 
(20.000,00 €) κοινοποιείται εγγράφως εις τον ανάδοχον. 
Με την κοινοποίησιν ο ανάδοχος καλείται να προσέλθη 
δια την υπογραφήν συμβάσεως εις καθωρισμένην ημέ¬ 
ραν. Η σύμβασις θεωρείται ότι έχει συναφθή από της 
κοινοποιήσεώς της αποφάσεως. 

Αρθρον 19 

Εργολαβικόν όφελος 

1. Το εργολαβικόν όφελος δια παν εκκλησιαστικόν 
έργον (Γενικά Έξοδα + Όφελος Εργολάβου) ορίζεται 
εις είκοσι ένα επί τοις εκατόν (21%). 

2. Ειδικώς το ποσοστόν δια γενικά έξοδα και όφελος 
του αναδόχου δϊ απολογιστικάς εργασίας ορίζεται εις 
δέκα πέντε επί τοις εκατόν (15%) και εφαρμόζεται εις 
το σύνολον των δαπανών που πραγματοποιούνται δια 
λογαριασμόν του εργοδότου, όπως δια προμήθειαν 
υλικών, μισθώματα μηχανημάτων, αγοράν καυσίμων 
και λιπαντικών, αξίαν μισθών και ημερομισθίων, λοιπός 
αποζημιώσεις και ασφαλιστικός εισφοράς των εργα¬ 
ζομένων και δια κάθε είδους κρατήσεις. Το εν λόγω 
όφελος υπόκειται εις το ποσοστόν της προσφερθείσης 
υπό του αναδόχου κατά τον διαγωνισμόν εκπτώσεως. 

ΚΕΦΑΛΑΙΟΝ Ζ' 

ΣΤΑΔΙΟΝ ΕΚΤΕΛΕΣΕΩΣ 

Άρθρον 20 
Αρμοδιότητες 

1. Την κατά το άρθρο 36 παρ. 7 του Ν. 3669/2008 
αρμοδιότητα του Υπουργού ασκεί το Μητροπολιτικόν 
Συμβούλιον τη προτάσει του Τεχνικού Συμβουλίου. 

2. Την κατά το άρθρον 36 παρ. 9, 37 παρ. 10, 41 παρ. 
1 του νόμου αρμοδιότητα του Υπουργού ασκεί το Μη- 
τροπολιτικόν Συμβούλιον. 

3. Την κατά το άρθρον 38 του Ν. 3669/2008 αρμοδιότη¬ 
τα του Υπουργού ασκεί το Μητροπολιτικόν Συμβούλιον 
τη προτάσει του Τεχνικού Συμβουλίου. 

Αρθρον 21 

Επίβλεψις - Διεύθυνσις έργου ή μελέτης 

1. Με απόφασιν του Μητροπολιτικού Συμβουλίου, τη 
προτάσει της Διευθύνουσας Υπηρεσίας της Ι.Α.Α., είναι 
δυνατόν: 

α'. Εις την ομάδα επιβλέψεως συμβάσεως έργου να 
μετέχη και ο μελετητής του έργου. 

β'. Όταν πρόκειται να εκτελεσθούν έργα προβλεπο- 
μένου συνολικού κόστους μεγαλυτέρου των δέκα εκα¬ 
τομμυρίων ευρώ (10.000.000,00 €), είτε κατά το σύστημα 
της αντιπαροχής, είτε κατά το σύστημα παροχής άλλων 
ανταλλαγμάτων, είτε καθ’ οιονδήποτε άλλο σύστημα, 
να ανατεθούν καθήκοντα συμβούλου οιασδήποτε ειδι- 
κότητος (τεχνικού, οικονομικού συμβούλου, συμβούλου 
οργανώσεως κ.λπ.) εις ημεδαπά ή αλλοδαπά, φυσικά 
ή νομικά πρόσωπα, προκειμένου ούτοι να παράσχουν 
υπηρεσίας που απαιτούνται δια την υλοποίησιν και 
εκτέλεσιν των έργων αυτών. Η ανάθεσις γίνεται δια 

συμβάσεως. Ο τρόπος αναθέσεως, αι παρεχόμενοι από 
τον σύμβουλον υπηρεσίαι, οι όροι της συμβάσεως και η 
αμοιβή καθορίζονται με απόφασιν του Μητροπολιτικού 
Συμβουλίου, χωρίς δέσμευσιν από οιανδήποτε γενικήν 
ή ειδικήν διάταξιν. 

γ'. Δια την εκτέλεσιν (μελέτην - κατασκευήν) έργου ή 
μέρους αυτού και ειδικότερον δια τον σχεδιασμόν, μελέ¬ 
την, έλεγχον μελέτης, διοίκησιν και επίβλεψιν του έργου 
να ανατεθούν καθήκοντα συμβούλου οιασδήποτε ειδι- 
κότητος (τεχνικού, οικονομικού συμβούλου, συμβούλου 
οργανώσεως), εις ημεδαπά ή αλλοδαπά, φυσικά ή νομικά 
πρόσωπα, προκειμένου να παράσχουν υπηρεσίας, που 
απαιτούνται δια την υλοποίησιν και εκτέλεσιν των έργων 
αυτών. Η ανάθεσις γίνεται με σύμβασιν, κατόπιν γνώμης 
του Τεχνικού Συμβουλίου, εις την οποίαν προσδιορίζονται 
οι όροι και αι προϋποθέσεις αναθέσεως, αι παρεχόμενοι 
από τον σύμβουλον υπηρεσίαι και η σχετική αμοιβή, κατά 
παρέκκλισιν από κάθε γενικήν ή ειδικήν διάταξιν και από 
τας διατάξεις περί αμοιβών μηχανικών. Αι σχετικοί δαπά- 
ναι βαρύνουν τας πιστώσεις του έργου. 

2. Η διεύθυνσις των έργων από την πλευράν του ανα- 
δόχου εις τους τόπους κατασκευής των γίνεται από 
τεχνικούς που έχουν τα κατάλληλα προσόντα και είναι 
αποδεκτοί από την Διευθύνουσαν Υπηρεσίαν. Η επί τόπου 
των έργων παρουσία τεχνικού στελέχους ή τεχνικού υπαλ¬ 
λήλου της εργοληπτικής επιχειρήσεως είναι υποχρεωτική 
και ανάλογος με την φύσιν και το μέγεθος του κατασκευ- 
αζομένου έργου. Προκειμένου δί έργα προϋπολογισμού 
άνω των τριών εκατομμυρίων ευρώ (3.000.000,00 €), η 
διεύθυνσις του έργου πρέπει να πραγματοποιήται τουλά¬ 
χιστον από τρεις (3) τεχνικούς αναλογών προσόντων και 
πείρας, από τους οποίους εις (1) διπλωματούχος ανωτά- 
του εκπαιδευτικού ιδρύματος (Α.Ε.Ι.) και εις (1) πτυχιούχος 
τεχνολογικού εκπαιδευτικού ιδρύματος (Τ.Ε.Ι.). 

3. Το ελάχιστον τεχνικόν προσωπικόν της διευθύνσε- 
ως του έργου δύναται να μεταβάλλεται αναλόγως του 
προϋπολογισμού και της φύσεως του εκτελουμένου 
έργου, κατόπιν αποφάσεως του Μητροπολιτικού Συμ¬ 
βουλίου τη εισηγήσει της Διευθύνουσας Υπηρεσίας. Δια 
το εν λόγω προσωπικόν ο ανάδοχος υποχρεούται να 
προσκόμιση εις την Διευθύνουσαν Υπηρεσίαν Βεβαίωσιν 
του οικείου ασφαλιστικού φορέως, εις την οποίαν θα 
αναγράφεται και ο χρόνος ασφαλίσεως των εργαζο¬ 
μένων. Η παράβασις των διατάξεων του άρθρου αυτού 
παρέχει την δυνατότητα εις την Προϊσταμένην Αρχήν 
να διακόψη την συνέχισιν της συμβάσεως και να προβή 
εις έκπτωσιν του αναδόχου. 

ΚΕΦΑΛΑΙΟΝ Η' 

ΤΕΛΙΚΑΙ ΔΙΑΤΑΞΕΙΣ 

Αρθρον 22 

Εφαρμοστέον Δίκαιον 

1. Υπό την επιφύλαξιν του άρθρου 68 παρ. 1 υποπα- 
ράγρ. 3 του Ν. 4235/2014 και όσων ρητώς ορίζονται εις 
τον παρόντα Κανονισμόν, δια την ανάθεσιν και εκτέ- 
λεσιν των έργων ή μελετών ή την παροχήν συναφών 
υπηρεσιών, εφαρμόζονται αναλόγως αι διατάξεις της 
εθνικής ή ευρωπαϊκής νομοθεσίας περί δημοσίων έργων 
ή μελετών ή παροχής συναφών υπηρεσιών μόνον όπου 
ρητώς ειδικώς προβλέπεται τούτο εις την Προκήρυξιν ή 
τας αποφάσεις της Ιερός Αρχιεπισκοπής Αθηνών. 

2. Εις περίπτωσιν, καθ’ ην ζήτημα δεν ρυθμίζεται ει- 
δικώς από τον παρόντα Κανονισμόν ή από την Προκή- 


ρυξιν ή την σύμβασιν δύνανται, κατόπιν ειδικών προς 
τούτο αποφάσεων των αρμοδίων οργάνων της Ιερός 
Αρχιεπισκοπής Αθηνών, να εφαρμόζωνται αναλόγως 
αι συναφείς διατάξεις της ελληνικής νομοθεσίας περί 
αναθέσεως, συνάψεως και εκτελέσεως δημοσίων συμβά¬ 
σεων έργων ή μελετών ή παροχής συναφών υπηρεσιών 
και επικουρικώς αι διατάξεις του Αστικού Κώδικος. 

3. Όπου εις τας παραπεμπομένας διατάξεις μνημονεύ¬ 
ονται ως αρμόδια τα Όργανα της δημοσίας διοικήσεως 
νοούνται ως Αρμόδια Όργανα τα δια του παρόντος 
προβλεπόμενα Όργανα της Ιερός Αρχιεπισκοπής Αθη¬ 
νών και των εποπτευόμενων εκκλησιαστικών φορέων. 

4. Δια τον υπολογισμόν των προθεσμιών που ανα- 
φέρονται εις τον παρόντα Κανονισμόν εφαρμόζονται 
αι διατάξεις του Αστικού Κώδικος και του Ν. 1157/1981. 

Αρθρον 23 

Τροποποίησις του Κανονισμού 

1. Τροποποιήσεις ή συμπληρώσεις του Κανονισμού 
εγκρίνονται και ισχύουν συμφώνως προς τας εκάστοτε 
ισχυούσας διατάξεις. Μετά από κάθε τροποποίησίν του 
ο Κανονισμός κωδικοποιείται εις ενιαίον κείμενον. 

2. Εάν ο Κανονισμός τροποποιηθή, συμφώνως προς 
τας διατάξεις του παρόντος άρθρου, δεσμεύει τους 
τρίτους αυτοδικαίως από την ημέραν της δημοσιεύσεώς 
του εις την Εφημερίδα της Κυβερνήσεως. 

Αρθρον 24 

Τελικοί - μεταβατικοί διατάξεις 

1. Η ισχύς του παρόντος Κανονισμού άρχεται από της 
δημοσιεύσεώς του εις την Εφημερίδα της Κυβερνήσεως 
και εις το επίσημον δελτίον ΕΚΚΛΗΣΙΑ” της Εκκλησίας 
της Ελλάδος. 

2. Συμβάσεις έργων ή μελετών, δια τα οποία έχει δη- 
μοσιευθή Προκήρυξις ή έχει διενεργηθή διαγωνισμός ή 
έχει υπογράφει σύμβασις προ της θέσεως εις ισχύν του 
παρόντος Κανονισμού διέπονται υπό των ισχυουσών 
κατά τον χρόνον της αναθέσεως ή της δημοσιεύσεώς 
της Διακηρύξεως διατάξεων και τους όρους της συμ¬ 
βάσεως και των συμβατικών τευχών. 

3. Εκ των διατάξεων του παρόντος Κανονισμού δεν 
προκαλείται δαπάνη εις βάρος του Προϋπολογισμού του 
Νομικού Προσώπου της Ιερός Αρχιεπισκοπής Αθηνών. 

Ο Κανονισμός αυτός να δημοσιευθή εις την Εφημερίδα 
της Κυβερνήσεως και το Περιοδικόν “ΕΚΚΛΗΣΙΑ”. 

Αθήνα, 13 Οκτωβρίου 2015 

Ο Πρόεδρος 
ί Ο Αθηνών ΙΕΡΩΝΥΜΟΣ 

-♦- 

Αριθ. 4665/2552/11.11.2015 (2) 

Τροποποίηση του κανονισμού (Φ.Ε.Κ. 764/Β'/15.3.2012) 
συστάσεως και λειτουργίας Εκκλησιαστικού Ιδρύ¬ 
ματος υπό την επωνυμίαν «ΙΔΡΥΜΑ ΠΕΡΙΘΑΛΨΕΩΣ 
ΗΛΙΚΙΩΜΕΝΩΝ ΚΑΙ ΧΡΟΝΙΩΣ ΠΑΣΧΟΝΤΩΝ ΑΤΟΜΩΝ 
“Ο ΑΓΙΟΣ ΛΕΩΝΙΔΑΣ”» της Ιερός Μητροπόλεως Μα- 
ντινείας και Κυνουρίας. 

Η ΙΕΡΑ ΣΥΝΟΔΟΣ 

ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/1977 «Περί του Καταστατικού Χάρτου 

της Εκκλησίας της Ελλάδος», όπως ετροποποιήθησαν 
δια του άρθρου 68 παρ. 5 του Ν. 4235/2014. 

2) Τας υποχρεώσεις της Ποιμαινούσης Εκκλησίας προς 
το χριστεπώνυμον πλήρωμα τας απορρεούσας εκ των 
Ευαγγελικών Επιταγών, των Ιερών Κανόνων και των 
Νόμων του Κράτους. 

3) Τας υφιστάμενος κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Μαντινείας 
και Κυνουρίας. 

4) Την υπ’ αριθ. 365/7.9.2015 Πρότασιν του Σεβασμιω- 
τάτου Μητροπολίτου Μαντινείας και Κυνουρίας Αλε¬ 
ξάνδρου. 

5) Την από 2.11.2015 Γνωμοδότησιν της Νομικής Υπη¬ 
ρεσίας της Ιερός Συνόδου της Εκκλησίας της Ελλάδος. 

6) Την από 4.11.2015 Απόφασιν της Διαρκούς Ιερός 
Συνόδου, αποφασίζει: 

Τροποποιεί τον Κανονισμόν του Εκκλησιαστικού Ιδρύ¬ 
ματος υπό την επωνυμίαν: «ΙΔΡΥΜΑ ΠΕΡΙΘΑΛΨΕΩΣ 
ΗΛΙΚΙΩΜΕΝΩΝ ΚΑΙ ΧΡΟΝΙΩΣ ΠΑΣΧΟΝΤΩΝ “Ο ΑΓΙΟΣ 
ΛΕΩΝΙΔΑΣ”» της Ιερός Μητροπόλεως Μαντινείας και 
Κυνουρίας (Φ.Ε.Κ. 764/Β715.3.2012), ως εξής: 

Αρθρον1 

Το άρθρον 1 του Κανονισμού του Εκκλησιαστικού 
Ιδρύματος υπό την επωνυμίαν: «ΙΔΡΥΜΑ ΠΕΡΙΘΑΛΨΕ- 
ΩΣ ΗΛΙΚΙΩΜΕΝΩΝ ΚΑΙ ΧΡΟΝΙΩΣ ΠΑΣΧΟΝΤΩΝ Ό ΑΓΙΟΣ 
ΛΕΩΝΙΔΑΣ”» της Ιερός Μητροπόλεως Μαντινείας και 
Κυνουρίας (Φ.Ε.Κ. 764/Β'/15.3.2012), αντικαθίσταται ως 
ακολούθως: 

«Άρθρον1 

Σύστασις - Επωνυμία - Έδρα 

Εις την Ιερόν Μητρόπολιν Μαντινείας και Κυνουρίας 
συνεστήθη δια της από 17.2.2012 Αποφάσεως της Δ.Ι.Σ. 
της Εκκλησίας της Ελλάδος (Φ.Ε.Κ. 764/15.3.2012 τεύ¬ 
χος Β') Εκκκλησιαστικόν Ίδρυμα, υπό την επωνυμίαν: 
«ΙΔΡΥΜΑ ΠΕΡΙΘΑΛΨΕΩΣ ΗΛΙΚΙΩΜΕΝΩΝ ΚΑΙ ΧΡΟΝΙΩΣ 
ΠΑΣΧΟΝΤΩΝ Ό ΑΓΙΟΣ ΛΕΩΝΙΔΑΣ”», το οποίον εις το 
εξής λειτουργεί ως Νομικόν Πρόσωπον Ιδιωτικού Δι¬ 
καίου, μη κερδοσκοπικού χαρακτήρος, εποπτευόμενον 
υπό της οικείας Ιερός Μητροπόλεως.Έδρα του Ιδρύμα¬ 
τος ορίζεται η πόλις του Λεωνιδίου, πρωτεύουσα της 
Επαρχίας Κυνουρίας και διά την στέγασιν αυτού θα 
χρησιμοποιηθούν αι ανεγερθείσαι προς τούτο κτιριακές 
εγκαταστάσεις». 

Αρθρον 2 

Από την παρούσα Απόφαση δεν προκαλείται δα¬ 
πάνη εις βάρος του Προϋπολογισμού του Νομικού 
Προσώπου της Ιερός Μητροπόλεως Μαντινείας και 
Κυνουρίας. 

Αρθρον 3 

Η ισχύς της παρούσης άρχεται από την δημοσίευσίν 
της εις την Εφημερίδα της Κυβερνήσεως και εις το επί¬ 
σημον Δελτίον της Εκκλησίας της Ελλάδος ΕΚΚΛΗΣΙΑ”. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2015 
Ο Πρόεδρος 

1- Ο Αθηνών ΙΕΡΩΝΥΜΟΣ 


Αριθ. 4664/2553/11.11.2015 (3) 

Τροποποίηση του Κανονισμού (Φ.Ε.Κ. 882/Β711-4.2013) 
συστάσεως και λειτουργίας Εκκλησιαστικού Ιδρύμα¬ 
τος υπό την επωνυμίαν «ΠΑΙΔΙΚΟΣ ΣΤΑΘΜΟΣ ΤΗΣ 
ΙΕΡΑΣ ΜΗΤΡΟΠΟΛΕΩΣ ΜΑΝΤΙΝΕΙΑΣ ΚΑΙ ΚΥΝΟΥΡΙΑΣ 
Ή ΖΩΟΔΟΧΟΣ ΠΗΓΗ”». 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/1977 «Περί του Καταστατικού Χάρτου 
της Εκκλησίας της Ελλάδος», όπως ετροποποιήθησαν 
δια του άρθρου 68 παρ. 5 του Ν. 4235/2014. 

2) Τας υποχρεώσεις της Ποιμαινούσης Εκκλησίας προς 
το χριστεπώνυμον πλήρωμα τας απορρεούσας εκ των 
Ευαγγελικών Επιταγών, των Ιερών Κανόνων και των 
Νόμων του Κράτους. 

3) Τας υφιστάμενος κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Μαντινείας 
και Κυνουρίας. 

4) Την υπ’ αριθ. 360/3.9.2015 Πρότασιν του Σεβασμιω- 
τάτου Μητροπολίτου Μαντινείας και Κυνουρίας Αλε¬ 
ξάνδρου. 

5) Την από 2.11.2015 Γνωμοδότησιν της Νομικής Υπη¬ 
ρεσίας της Ιερός Συνόδου της Εκκλησίας της Ελλάδος. 

6) Την από 4.11.2015 Απόφασιν της Διαρκούς Ιερός 
Συνόδου, αποφασίζει: 

Τροποποιεί τον Κανονισμόν του Εκκλησιαστικού Ιδρύ¬ 
ματος υπό την επωνυμίαν: «ΠΑΙΔΙΚΟΣ ΣΤΑΘΜΟΣ ΤΗΣ 
ΙΕΡΑΣ ΜΗΤΡΟΠΟΛΕΩΣ ΜΑΝΤΙΝΕΙΑΣ ΚΑΙ ΚΥΝΟΥΡΙΑΣ 
Ή ΖΩΟΔΟΧΟΣ ΠΗΓΗ”» (Φ.Ε.Κ. 882/Β'/11.4.2013), ως εξής: 

Αρθρον1 

Το άρθρον 1 του Κεφαλαίου Α' του Κανονισμού του 
Εκκλησιαστικού Ιδρύματος υπό την επωνυμίαν: «ΠΑΙΔΙ¬ 
ΚΟΣ ΣΤΑΘΜΟΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΑΝΤΙΝΕΙ- 
ΑΣ ΚΑΙ ΚΥΝΟΥΡΙΑΣ Ή ΖΩΟΔΟΧΟΣ ΠΗΓΗ”» (Φ.Ε.Κ. 882/ 
Β711.4.2013), αντικαθίσταται ως ακολούθως: 

«ΚΕΦΑΛΑΙΟΝ Α' 

ΣΥΣΤΑΣΙΣ - ΣΚΟΠΟΣ - ΔΙΟΙΚΗΣΙΣ 
Αρθρον1 

Σύστασις - Επωνυμία - Έδρα - Σφραγίς 

Εις την Περιφέρεια της Ιερός Μητροπόλεως Μαντινείας 
και Κυνουρίας και υπό την πνευματική και διοικητική επο- 
πτεία αυτής, συνεστήθη δια της υπ’ αριθ. 383/522/6.3.2013 
Αποφάσεως της Δ.Ι.Σ. της Εκκλησίας της Ελλάδος (Φ.Ε.Κ. 
882/Β'/11.4.2013), Παιδικός Σταθμός, υπό την επωνυμίαν: 
«ΠΑΙΔΙΚΟΣ ΣΤΑΘΜΟΣ ΤΗΣ ΙΕΡΑΣ ΜΗΤΡΟΠΟΛΕΩΣ ΜΑΝΤΙ- 
ΝΕΙΑΣ ΚΑΙ ΚΥΝΟΥΡΙΑΣ Ή ΖΩΟΔΟΧΟΣ ΠΗΓΗ”», ο οποίος 
εις το εξής λειτουργεί ως Νομικόν Πρόσωπον Ιδιωτικού 
Δικαίου, μη κερδοσκοπικού χαρακτήρος, εποπτευόμενον 
υπό της οικείας Ιερός Μητροπόλεως και διέπεται από τις 
διατάξεις του παρόντος Κανονισμού. Έδρα του Παιδικού 
Σταθμού είναι η πόλις της Τριπόλεως και ειδικά το επί 
τούτω ανεγερθέν κτίριον εις τον χώρον του Εξωκκλησίου 
Ζωοδόχου Πηγής Κάρτσοβας Τριπόλεως. 

Ο εξονομασθείς Παιδικός Σταθμός έχει ιδίαν σφραγί¬ 
δα, φέρουσα εις το μέσον την Παναγίαν Βρεφοκρατού- 
σαν Ζωοδόχον Πηγήν, και κύκλω εσωτερικώς τις λέξεις 
ΠΑΙΔΙΚΟΣ ΣΤΑΘΜΟΣ, εξωτερικώς δε ΙΕΡΑ ΜΗΤΡΟΠΟΛΙΣ 
ΜΑΝΤΙΝΕΙΑΣ ΚΑΙ ΚΥΝΟΥΡΙΑΣ 2013». 




ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


29187 


Άρθρον 2 

Από την παρούσα Απόφαση δεν προκαλείται δαπάνη 
εις βάρος του Προϋπολογισμού του Νομικού Προσώπου 
της Ιερός Μητροπόλεως Μαντινείας και Κυνουρίας. 

Αρθρον 3 

Η ισχύς της παρούσης άρχεται από την δημοσίευσίν 
της εις την Εφημερίδα της Κυβερνήσεως και εις το επί¬ 
σημον Δελτίον της Εκκλησίας της Ελλάδος “ΕΚΚΛΗΣΙΑ”. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 4 Νοεμβρίου 2015 
Ο Πρόεδρος 

ΐ Ο Αθηνών ΙΕΡΩΝΥΜΟΣ 

-♦- 

Αριθ. 4433/2484/6.11.2015 (4) 

Τροποποίηση του Κανονισμού του Εκκλησιαστικού Ιδρύ¬ 
ματος υπό την επωνυμίαν «ΙΕΡΑΠΟΣΤΟΛΙΚΟΝ ΚΕ- 
ΝΤΡΟΝ - ΔΙΑΚΟΝΙΑ ΑΓΑΠΗΣ ΤΟΥ ΙΕΡΟΥ ΝΑΟΥ ΑΓΙΟΥ 
ΔΗΜΗΤΡΙΟΥ ΑΛΜΥΡΟΥ» της Ιερός Μητροπόλεως Δη- 
μητριάδος και Αλμυρού (Φ.Ε.Κ. 1899/Β729.12.2006). 

Η ΙΕΡΑ ΣΥΝΟΔΟΣ 
ΤΗΣ ΕΚΚΛΗΣΙΑΣ ΤΗΣ ΕΛΛΑΔΟΣ 

Έχουσα υπ’ όψει: 

1) Τας διατάξεις των άρθρων 1 παρ. 4, 29 παρ. 2, 59 
παρ. 2 του Ν. 590/1977 «Περί του Καταστατικού Χάρτου 
της Εκκλησίας της Ελλάδος», όπως τροποποιήθηκαν με 
το άρθρο 68 παρ. 5 του Ν. 4235/2014. 

2) Τας υποχρεώσεις της Ποιμαινούσης Εκκλησίας προς 
το χριστεπώνυμον πλήρωμα τας απορρεούσας εκ των 
Ευαγγελικών Επιταγών, των Ιερών Κανόνων και των 
Νόμων του Κράτους. 

3) Τας υφιστάμενος κοινωνικός, ποιμαντικός και πνευ¬ 
ματικός ανάγκας της Ιερός Μητροπόλεως Δημητριάδος 
και Αλμυρού. 

4) Την υπ’ αριθ. 1134/15.9.2015 Πρότασιν του Σεβασμιω- 
τάτου Μητροπολίτου Δημητριάδος και Αλμυρού Ιγνατίου. 

5) Την από 2.10.2015 Γνωμοδότησιν της Νομικής Υπη¬ 
ρεσίας της Ιερός Συνόδου της Εκκλησίας της Ελλάδος. 

6) Την από 3.11.2015 Απόφασιν της Διαρκούς Ιερός 
Συνόδου, αποφασίζει: 


Τροποποιεί τον Κανονισμόν του Εκκλησιαστικού Ιδρύ¬ 
ματος υπό την επωνυμίαν: «ΙΕΡΑΠΟΣΤΟΛΙΚΟΝ ΚΕΝΤΡΟΝ - 
ΔΙΑΚΟΝΙΑ ΑΓΑΠΗΣ ΤΟΥ ΙΕΡΟΥ ΝΑΟΥ ΑΓΙΟΥ ΔΗΜΗΤΡΙΟΥ 
ΑΛΜΥΡΟΥ» της Ιερός Μητροπόλεως Δημητριάδος και 
Αλμυρού (Φ.Ε.Κ. 1899/Β729.12.2006), ως εξής: 

Αρθρον1 

Το άρθρον 3 παρ. 1 του υπ’ αριθ. 3425/2968/8.12.2006 
Κανονισμού του Εκκλησιαστικού Ιδρύματος υπό την 
επωνυμίαν: «ΙΕΡΑΠΟΣΤΟΛΙΚΟΝ ΚΕΝΤΡΟΝ - ΔΙΑΚΟΝΙΑ 
ΑΓΑΠΗΣ ΤΟΥ ΙΕΡΟΥ ΝΑΟΥ ΑΓΙΟΥ ΔΗΜΗΤΡΙΟΥ ΑΛ¬ 
ΜΥΡΟΥ» της Ιερός Μητροπόλεως Δημητριάδος και 
Αλμυρού (Φ.Ε.Κ. 1899/Β729.12.2006), αντικαθίσταται ως 
ακολούθως: 

«Άρθρον 3 

1. Το Ίδρυμα διοικείται από πενταμελές Διοικητικόν 
Συμβούλιον (Δ.Σ.) αποτελούμενον: 

α) Εκ του οικείου Μητροπολίτου ως Προέδρου, νο- 
μίμως αναπληρωμένου υπό εφημερίου του Ιερού Ναού 
Αγίου Δημητρίου Αλμυρού, όπως αυτός ορίζεται εκά- 
στοτε υπό του Μητροπολίτου. 

β) Εκ δύο μελών του Εκκλησιαστικού Συμβουλίου του 
Ιερού Ναού Αγίου Δημητρίου Αλμυρού. 

γ) Εκ δύο ετέρων λαϊκών μελών ανδρών ή γυναικών 
κατοίκων της Επαρχίας Αλμυρού». 

Αρθρον 2 

Από την παρούσα Απόφαση δεν προκαλείται δαπάνη 
εις βάρος του Προϋπολογισμού του Νομικού Προσώπου 
της Ιερός Μητροπόλεως Δημητριάδος και Αλμυρού ή 
του Ιερού Ναού Αγίου Δημητρίου Αλμυρού. 

Άρθρον 3 

Η ισχύς της παρούσης άρχεται από την δημοσίευσίν 
της εις την Εφημερίδα της Κυβερνήσεως και εις το επί¬ 
σημον Δελτίον της Εκκλησίας της Ελλάδος “ΕΚΚΛΗΣΙΑ”. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Νοεμβρίου 2015 

Ο Πρόεδρος 
ΐ Ο Αθηνών ΙΕΡΩΝΥΜΟΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ 


Σε έντυπη υοοιρή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε μορφή ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ' 

50 6 

- 

- 

Υ.Ο.Δ.Δ. 

50 6 

- 

- 

Δ' 

110 € 

30 € 

- 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

110 6 

30 6 

- 

Ε.Β.Ι. 

100 6 

- 

- 

Α.Ε.Δ. 

56 

- 

- 

Δ.Δ.Σ. 

200 6 

- 

20 6 

Α.Ε.-Ε.Π.Ε. 

- 

- 

100 6 


• Η τιμή πώλησης μεμονωμένων Φ.Ε.Κ. σε μορφή οά-Γοπι από εκείνα που διατίθενται σε ψηφιακή μορφή και μέχρι 100 σελίδες, σε 5 € 
προσαυξανόμενη κατά 1 € ανά 50 σελίδες. 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Δ' 

160 6 

Α.Α.Π. 

160 6 

Ε.Β.Ι. 

65 6 

Α.Ε.Δ. 

10 6 


Τεύχος 

Έντυπη μορφή 

Α.Ε.-Ε.Π.Ε. 

2.250 6 

Δ.Δ.Σ. 

225 6 

Α.Σ.Ε.Π. 

70 6 

Ο.Π.Κ. 

- 


Τεύχος 

Έντυπη μορφή 

Α' 

225 6 

Β' 

320 6 

Γ' 

65 6 

Υ.Ο.Δ.Δ. 

65 6 


• Το τεύχος Α.Σ.Ε.Π. (έντυπη μορφή) θα αποστέλλεται σε συνδρομητές ταχυδρομικά, με την επιβάρυνση των 70 6, ποσό το οποίο αφορά 
τα ταχυδρομικά έξοδα. 


• Η καταβολή γίνεται σε όλεςτις Δημόσιες Οικονομικές Υπηρεσίες (Δ.Ο.Υ.).Το πρωτότυπο διπλότυπο (έγγραφο αριθμ. πρωτ. 9067/28.2.2005 
2η Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται 
στο Εθνικό Τυπογραφείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά 
και θα επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου 
Αθηνών και Επαρχίας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά όργανα και οι τρι¬ 
τοβάθμιες επαγγελματικές ενώσεις δικαιούνται έκπτωσης πενήντα τοις εκατό (50%) επί της ετήσιας συνδρομής. 

• Το ποσό υπέρ ΤΑ.Π.Ε.Τ. (5% επί του ποσού συνδρομής), καταβάλλεται ολόκληρο (Κ.Α.Ε. 3512) και υπολογίζεται πριν την έκ¬ 
πτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρίζονται στα Φ.Ε.Κ. στο τηλ.: 210 5279000. 
Φωτοαντίγραφα παλαιών Φ.Ε.Κ.: τηλ.: 210 8220885. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή 
από την ιστοσελίδα του Εθνικού Τυπογραφείου (νννννν.βί. 91 ·) 


Ηλεκτρονική Διεύθυνση: Ιιίίρ://νννννν.β1.9Γ - β-αιαΐΙ: νν60πΐ33ί6Γ.β1@6ΐ·9Γ 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08=00 ΜΕΧΡΙ 13=30 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


★ 02026120412150012 * 



ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 














































































